c: text/html

collection: archivebot

text:
যেহোবাগী শাক্ষীশিং—ঐখোয় কনানো?
ঐখোয় তোঙান-তোঙানবা লোন অমসুং কাঙলুপ চা কয়াদগী লাকপনি, অদুবু মান্নবা পান্দমশিংনা ঐখোয়বু অমতা ওইনা পুনশিলহল্লি। পুমনমক্কী মথক্তা, ঐখোয়না বাইবলগী ঈশ্বর অমসুং পুমনমক্কী শেম্বিবা মপু যেহোবা ঈশ্বরবু ইকায়খুম্নবা পামজৈ। ঐখোয়না যীশু খৃষ্টগী মতৌ তমনবা কন্না হোৎনজৈ অমসুং খৃষ্টান হায়না কৌজবদা চাওথোকচৈ। বাইবল অমসুং ঈশ্বরগী নিংথৌলৈবাক্কী মরমদা মীয়ামদা খঙহন্নবগীদমক ঐখোয় খুদিংমক্না চাং নাইনা মতম কায়থোকচৈ। ঐখোয়না ঈশ্বর যেহোবাগী অমদি মহাক্কী নিংথৌলৈবাক্কী মরমদা মীয়ামদা হায়বা অমসুং শাক্ষী পীবগীদমক ঐখোয়বু যেহোবাগী শাক্ষীশিং হায়না খঙনৈ।
ঐখোয়গী ৱেবসাইটতা য়েংবিয়ু। ওনলাইনদা বাইবল পাবিয়ু। ঐখোয় অমসুং ঐখোয়গী থাজবগী মরমদা হেন্না খঙবিয়ু।

robotstxt: allowed

filter: keep


text:
লৈবাক অপুনবদা লোকদাউন তৌরিঙৈ মনুংদা , তঙাইফদবা সর্বিসশিং মখা তানা সপ্লাই তৌখিগনি। মসিদা মখা তানা চৎথখিগদবা সর্বিসশিং অমসুং ইস্তাব্লিশমেন্তশিংগী লিস্ত লৈরে। মসিগী মনুংদা চানবা চিঞ্জাক, ফুএল, এ.তি.এম.শিং, ইন্তর্নেৎ, কেবল সর্বিসশিং অসিনচিংবা য়াওরি।
#IndiaFightsCorona
#COVID2019pic.twitter.com/y3Cj0AoqFp
ইলেক্ত্রিসিতী, ঈশিং, মথৌ তাবা পোৎলমশিংগী হোম দেলিবরী, ইমর্জেন্সী সর্বিসশিং অসিনচিংবসু অদুম্মক পাংথোক্কনি। মরম অদুনা য়ুমদা লৈবীয়ু অমসুং শোইদ-ঙামদনা লৈবীয়ু।
#21daylockdown
#COVID2019
#IndiaFightsCorona
#CoronavirusIndia
#StayAtHomeSaveLivespic.twitter.com/pchxXRjv1G


text:
লাইনিং পথাপ মরী হায়রিবসি করিনো?
ৱাহং: লাইনিং পথাপ মরী হায়রিবসি করিনো?
পাওখুম: লাইনিং পথাপ মরী হায়রিবসি যীশু খৃস্টবু থাজরুবগী মপালনা অরাল খুবম ফংনবগী অফবা ৱাপাও খঙমিন্ননবগী লম্বী অমনি। মসি গোসপেলগী মরুওইবা ৱাফমশিংবু অরায়বা মওংদা শরুক মরী থোক্না শেমজিনবনি।
লাইনিং পথাপ মরীগী মনুংদা ইহান হানবদু অসিনি, “ঈপুরোয়না অদোমবু নুংশি হায়বগী খুদমদি অদোমগী পুনসিগী অঙকপা থৌরাং অমা মহাক্না তৌবা লৈ।’’ যোহন 3:16 না ঐখোয়দা হায়, “মরমদি ঈপুরোয়না মালেম অসিবু অসুক্কী মতিক নুংশিজৈ হায়বগী খুদমদি মহাক্কী অমত্ত ঙায়রবা মচানিপা ঐখোয়দা পীনবীরে, হায়বদি মহাকপু থাজবা মহাক অদু মাঙখিবদি লায়রদুনা লোমনাইদবা পুন্সিদুম ফংগনি। মরমদি ঈপুরোয়না মচানিপা অদুবু মহাক্কী মপান্দগী মালেম অসিবু কন্ননবা থারকখিবনি, লাল্লে হায়ননবা নত্তে।’’ যোহন 10:10 না যীশুনা পোকলকখিবগী মরম অদু ঐখোয়দা তাকই, ঐদি মখোয়না হিংবা ঙমননবা, অমসুং মরাং কায়না হিংবা ঙমহন্নবা লাকখিবনি।’’ ঈপুরোয়দগী লাক্কদবা নুংশিববু করিনা থিংবগে? মরাং কায়না হিংবা ঙমহন্দ্রিবা পুন্সি অমা ওইহল্লিবসি করিননো?
লাইনিং পথাপ মরীগী মনুংদা অনীশুবদু অসিনি, “মীওইববু পাপনা মোতশিলহনবা মরমনা ঈপুরোয়দগী তোখায়হল্লে।’’ ৱাফম অসিবু রোমীয় 3:23 না শৌগতলি, ‘‘মরমদি পূম্নমক পাপ চেল্লে অদুনা ঈপূরোয়গী মতিক মঙাল ফংদ্রে।’’ রোমীয় 6:23 না পাপতগী ফংগদবশিংদু ঐখোয়দা তাকলি, “পাপকী অতৌমলদি শিবনি।’’ ঈপুরোয়না ঐখোয়বু মহাক্কা মরুপ ঐননবা শেম্বীখি। অদুম ঐনমক, মীওইবনা মালেমসিদা পাপ পুরকখি। ঈপুরোয়না ঐখোয়গা থম্বা পাম্বা মরী অদু ঐখোয়না মাঙহনখি। পাওখুম করিনো?
লাইনিং পথাপ মরীগী মনুংদা অহুমশুবদু অসিনি, “যীশু খৃষ্ট ঐখোয়গী পাপকীদমক্ত ঈপুরোয়গী অমত্ত ঙায়রবা খুদোলনি। যীশু খৃষ্টগী মতেঙনা, ঐখোয়গী পাপশিং ঐখোয়না কোকহনখিবগা লোয়ননা ঈপুরোয়গা অচুম্বা মরী অমা হিংগতহনবা ঙমগনি।’’ রোমীয় 5:8 না ঐখোয়দা হায়, “তৌইগুম্বসুং ঐখোয়না পাপ চেনবা মী ওইরিঙৈমক্তদা, খৃষ্টনা ঐখোয়গী দমক শিবিবা অদুদা ঈপুরোয়না ঐখোয়রোমদা ইবুঙো মহাকমক্কী নুংশিবা উতপিরে।“ 1 কোরিন্থীয় 15:3-4 না কনবীনবা মরম গীদমক ঐখোয়না করি খঙগদবা আমদি থাজগদবা হায়বদু ঐখোয়দা খঙহল্লি, “...হায়বদি পুয়াগী মতুং ইন্না খৃষ্টনা ঐখোয়গী পাপকী দমক শিবিখ্রে, হায়বদি মহাকপু লৈরোল চনখি, অমসুং পুয়াগী মতুংইন্না মহাকপু হুমনি শুবা নুমিত্তা হিংগতপিখি। যোহন 14:6 তা যীশু মশামকনা লাওথোকখি মদুদি মহাক্তনা অরান খুবম ফংনবগী অমত্ত ঙায়রবা লম্বীনি, “লম্বী অদুসু, অচুম্বা অদুসু, হিংবা অদুসু ঐহাকনি। ঐহাক য়াওদনা, তাইবং মীওইবা কনানা ঈপাগী নাক্তা লাকপা তৌরোই।’’ ঐহাকনা করমনা অরান খুবমগী অঙকপা খদোল অসি ফংবা ঙমগনি?
লাইনিং পথাপ মরীগী মনুংদা মরীশুবদু অসিনি, “ঐখোয়গী লাইনিং যীশু খৃষ্টবু লানবীহৈবা মপু ওইনা অরান খুবমগী খুদোল ফংনবা অমদি ঐখোয়গী পুনসি গীদমক ঈপুরোয়গী অঙকপা থৌরাং খঙনবা মরম গীদমক ঐখোয়না মঙোন্দা থম্বা তাই।’’ ঐখোয়গীদমক যোহন 1:12 না তাকলি, “তৌইগুম্বসুং ইবুঙোবু লৌশিল্লবা মখৈদা, হায়বদি ইবুঙোগী মিংদা থাজরবা মখোয় অদুদা, ঈপুরোয়গী মচাশিং ঐরকন্নবা ইবুঙোনা মতিক পীবিরে।” পাখোনচতপশিংগী থবক 16:31 না মসিবু য়ামনা শেংনা হায়, “ইবুঙো যীশুবু থাজৌ, নহাকপু অরান খুবম পিবিগনি।’’ যীশু খৃষ্ট খক্তদা, থাজবা খক্কী মতেংনা, মহাক্কী থৌজালতনা ঐখোয় অরান খুবম ফংগনি (এফিসা 2:8-9)।
অদোমনা যীশু খৃষ্টবু অদোমগী লানবীবা মপু ঐনা লৌশিনবা পাম্বীরবদি, মখাগী ৱাহৈশিং অসি ইপুরোয়গী মফমদা হায়য়ু। ৱাহৈশিং অসি হায়বনা অদোমবু অরান খুবম ফংহনবদি ঙমলোই, অদুবু খৃষ্টদা থাজবা থম্বনদি ঙমগনি। লাইশোল অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
লাইনিং পথাপ মরী হায়রিবসি করিনো?


text:
হন্নমুক পোকলবা খৃস্ট্যান অমা ওইরবা হায়বসিনা তাকলিবসি করিনো?
ব্রাহং: হন্নমুক পোকলবা খৃস্ট্যান অমা ওইরবা হায়বসিনা তাকলিবসি করিনো?
পাওখুম: হন্নমুক পোকলবা খৃস্ট্যান অমা ঐরবা হায়বসিনা তাকলিবসি করিনো? ৱাহং অসিবু পাওখুমলিবা খ্বায়দগী চুমলবা ৱাহৈ পরেংশিংদি বাইবলদগী লৌথোরকপা যোহন 3: 1-21 অসিনি। ইবুঙো যীশু খৃষ্টনা নিকোদীম কৌবা ফারিসিশিংগী মরক্তগী মমিং লৈরবা অমসুং সানহেদ্রিমগী (য়িহুদিশিংগী লৈঙাকপা অমা) মেম্বর ওইবা মীশক অমদা ৱা ঙাঙলি। নিকোদীম অহিংদা যীশুগী নাক্তা লাকখি। নিকোদীম যীশুদা হংনবা ৱাহংশিং পুরকখি।
যীশুনা নিকোদীমদা ৱারী শাবদা, ইবুঙোনা হায়খি: “খ্বায়দগী শোয়দবদা, ঐনা নঙোন্দা হায়রিবসিনি, কনাগুম্বা অমনা হন্নমুক পোকপা ঙমদ্রবদি, ঈপুরোয়গী লৈবাক মহাকনা উবা ঙমদে।” নিকোদীমনা ইবুঙোদা হায়জখি, “করমনা মী অমনা অহল ঐরবা মতমদা হন্নমুক পোকপা ঙমগদৌরিবনো? মহাকনা মমা পুকনুঙদা অনীরক হন্না চঙলগা পোকপা ঙমগদৌরিবরা?” যীশুনা খুমখি, “খ্বায়দগী চুমনা, ঐহাকনা নঙোন্দা হায়রবদা, কনাগুম্বা অমনা ঈশিং অমসুং থৱায়গী মতেঙনা হন্নমুক পোক্ত্রবদি, মহাকনা ঈপুরোয়গী লৈবাক্তা চঙবা ঙমদে। মদুনি হকচাঙদগী পোকলকপনা হকচাঙ ওই থৱায়দগী পোকলকপনা থৱায় ওই হায়রিবসি। ঐহাকনা নঙোন্দা হায়রিবসি ঙকপা তৌগনু নহাক হন্নমুক পোক্কদৌরিবনি।....”( যোহন 3: 3-7)
“হন্নমুক পোকপা” হায়রিবা ৱাতাসিগী ময়েকনা তাবদি “মথক্তগী পোকলকপা ” হায়বনি। নিকোদীমগী থাংগৈশেংবা অৱাতপা অমা লৈরমই। মহাক থম্মোয়গী অহোঙবা অমা - লাইনিংগী শকলোন হোংবা ওইনা পামজখি। অনৌবা মপোক, হন্নমুক পোকলবা হায়রিবসি, থাজরবা মীশক অদুদা লোমনাইদবা পুন্সি পীবিরবা ঈপুরোয়গী থবক অমনি (2 কোরিন্থীয় 5:17, তীতা 3:5- 1 পীতর 1:3; 1 যোহন 2:29, 3:9, 4:7, 5:1-4, 18)। যোহন 1:12, 13 না তাকই মদুদি “হন্নমুক পোকপা” হায়বসিনসু যীশু খৃষ্টগী মিংদা থাজরবগী মপান্না “ঈপুরোয়গী মচাশিং ঐরকপা ” ৱাখল্লোন ফোংদোকই।
ৱাহং অসি মশানা লাকচৈ, “মী অমনা করিগীদমক হন্নমুক পোকপা মথৌ তারিবনো?” পাখোন চতপা পোলনা এফিশিয়া 2:1 দা হায়, “অমহিকসুং নখোয়গী অয়োল অরান অমসুং পাপশিংনা নখোয়বু শিহল্লবা মতমদা ইবুঙো মহাকনা নখোয়বু হিংহনবিরে......” রোমীয় 3:23 দা রোমীয়শিংদা পাখোন চতপসিনা ইখি, ‘‘মরমদি ঐখোয় পূম্নমক অরানবা তৌবা মরমনা ঈপূরোয়গী মতিক মঙাল ফংবা ঙমদে।’’ মরম অসিনা, মীশক অমনা পাপ কোকখিনবা অমসুং ঈপুরোয়গা মরী অমা থমবা ঙমনবা মরমগীদমক হন্নমুক পোকপা মথৌ তায়।
মদুবু করমনা ওইগদৌরিবনো? এফিসিয়া 2:8,9 না তাকই, ‘‘মরমদি পুকনিংগী থাজবতনা অদোমবু কনবীবা ওইরগসু মসি থৌজালননি, অদুনা মসি অদোমদগী লাকখিবা খুদোল নত্তে, ঈপুরোয়দগীনি- মী কনামত্তনা চাওথোকপা ঙমদনবা, থবকতগীসু নত্তে।’’ কনাগুম্বা অমবু “কনবীরবা” মতমদুদা অসিগুম্বা নিপা নত্রগা নুপী অসি হন্নমুক পোকলবনি, লাইনিংগী ওইনা নৌথোকলবনি, অদুনা হৌজিক মহাক অনৌবা মপোক্কী ফংফম থোকপা ওইনা ঈপুরোয়গী অঙাং অমা ওইরবনি। ক্রোস মথক্তা ইবুঙোনা শিখিবা মতমদুদা পাপকী অতৌমল পীবীখিবা অমত্তা ঙায়রবা, যীশু খৃষ্টবু থাজবা হায়বসিনা, থৱায়গী ঐনা “হন্নমুক পোকপা” ঐরবা অসিবু খঙহল্লি। “মরম অসিনা, কনাগুম্বা মীশক অমনা খৃষ্টদা হিংলবদি, মহাক অনৌবা মপোক অমদা পোক্লবনি।...” (2 কোরিন্থীয় 5:17A)।
ইবুঙো যীশু খৃস্টবু অদোমগী লানবীবা মপু ওইনা সুকথা থাজখিদবা থোক্লবদি, থৱায় অশেঙবগী ৱাতাকপু ইবুঙোনা অদোমগী থম্মোয়দা হায়রকপনি হায়না অদোমনা খনবা ঙমগদ্রা? অদোম হন্নমুক পোকপা মথৌ তাই। ঙসি, অদোম খৃষ্টদা অনৌবা মপোক অমা ওইনা পোকপা ঙমননবা লাল্লুবগী লাইশোল অদু হায়জবা ঙমলগদ্রা? “তৌইগুম্বসুং ইবুঙোবু লৌশিল্লবা মখৈদা, হায়বদি ইবুঙোগী মিংদা থাজরবা মখোয় অদুদা, ঈপুরোয়গী মচাশিং ওইরকননবা ইবুঙোনা মতিক পীবিরে। মখোয় পোকখ্রবা অদুগীদি ইদগীসু, হকচাংগী নিঙবদগীসু, মীগী নিঙবদগীসু অমত্ত নত্তে, হায়বদি ঈপুরোয়দগীনি” (যোহন 1: 12-13)।
অদোমনা যীশু খৃষ্টবু অদোমগী লানবীবা মপু ওইনা লৌশিনবা পাম্বীদুনা হন্নমুক পোকপীরবদি, অশেম্বা লাইশোল অমা সিদা লৈরে। নিংশিংগদবদি, লাইশোল অসি নত্রগা অতৈ অতোপ্পা লাইশোল অমা হায়বনা অদোমবু কনবীবা ঙমলোই। অদোমবু পাপতগী কনবীবা ঙমগদবদি খৃষ্টদা থাজবখক্তননি। লাইশোল অসিদি মঙোন্দা থাজরে অমদি অদোমবু লানবীবা পীনবীবগী মহাকপু থাগতপা ফোংদোকপগী ঈপুরোয়দা ফোংদোকপা ইচম চম্বা থৌওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু।
হন্নমুক পোকলবা খৃস্ট্যান অমা ওইরবা হায়বসিনা তাকলিবসি করিনো?


text:
শিরবা মতুংদা পুন্সি লৈরিবরা?
ৱাহং: শিরবা মতুংদা পুন্সি লৈরিবরা?
পাওখুম: শিরবা মতুংদা পুন্সি লৈরিবরা? বাইবলনা ঐখোয়দা হায়, “ মীওইনা পোকপদি পুন্সি তেল্লি অদুগা খুদোংথিবনা পিক থল্লি। লৈরাংগী মতৌগুমনা য়াম্না থুনা শাতলমলগা পতথখি; উরুমগুমনা য়াম্না থুনা লোইশিনখি .......শিবু শিরবদি, মহাক অমুক হন্না তাইবং চীঞ্জাক চারখিগদ্রা”(যোব 14:1-2, 14)?
যোবকুমনা, ৱাহং অসিনা ঐখোয় পুমনমকপু শিংনবা থোকহল্লি। ঐখোয়না শিরবা তুংদা তশেংনমক্কী ঐখোয়দা করি থোকপগে? ইচম চমনা ঐখোয় হিংবা ঙমদ্রবরা? পুন্সি অসি ইশাগী মশক নাইবা ঙমনবা মালেম অসিদা হন্দোক হনজিন শানবা য়াব থোঙ অমগুম্বরা? চপ মান্নবা মফমদা ঐখোয় খুদিংমক থুংলুব্রা নত্রগা তোঙান তোঙানবা মফমদা থুংলুব্রা? লাইরৈপাক অমসুং নোরোক তশেংনমক্কী লৈব্রা? নত্রগা পুকনিংনা শেম্বা মফমশিংলা?”
বাইবলনা ঐখোয়দা হায় মদুদি শিরবা তুংদা হিংলগা লৈরুবতা নততনা, অসুক্কী মতিক মশেক মঙাল নাইবা লোমনাইদবা পুন্সি অমদা অমুক লৈরুগনি মদুদি “তাইবং মীগী মিতসিনা উবা, ইনাকোংনা তাবা ঙমলোই, অমদি ইপুরোয়বু নুংশিবা মখোয়গীদমক মহাকনা শেম্বিরিবা অদু করিনো হায়বা পুকনিংনা লাকশিনবা ঙমলোই”(1 কোরিন্থীয় 2:9)। ঈপুরোয়দগী তাইবং তোংশা ঐরকখিবা, যীশু খৃস্টনা ঐখোয়দা লোমনাইদবা পুন্সিগী খুদোল পিবিগে হায়দুনা মালেমসিদা ফাওরকখি। “ঐখোয়না তৌবা পাপশিংগী মরমদগী মহাকপু থিনা শোকহনখি, ঐখোয়না তৌবা অয়োন অরানশিং মরমদগী মহাক অৱাবা খাঙখি; মহাকনা খাঙখিবা অৱাবদু ঐখোয়গীদমক য়াইফবনি, মঙোন্দা তাখিবা অশোকপা মফমশিংদুনা ঐখোয়গী অনাবা ফহনবিরে”(ইসাইয়া 53:5)।
যীশুনা ঐখোয় খুদিংমক্না ফংগদবা চৈরাক অদু মশামক্কী পুন্সি কতথোক্তুনা ফংখি। নুমিত হুমনিগী তুংদা, থৱায় অমসুং হকচাং য়াওনা, মোংফমদগী থোরক্তুনা শিদ্রে হায়বা উতখি। লাইরৈপাক্তা লৈবা মহাক্কী লোমনাইদবা ময়ুমদা কাদ্রিঙৈ মমাঙদা মীওই লিশিং কয়া খঙনা মালেমসিদা মহাক নুমিত নিফুনি লৈরমই। রোমীয় 4:25 না হায়, “ঐখোয়গী পাপকী মরমগীদমক অঙাং ওন্ননবা মহাকপু খুতশিন্নখি, অমসুং ঈপুরোয়না ঐখোয়বু চুমথোকপা ঙমননবা মহাকপু শিরুবদগী হিংগতহনখি।”
খৃষ্টনা হিংগতলকপা নিংথিনা খঙনখিবা থৌদোক অমা ঐখি। পাখোন চতপা পোলনা মসিগী মতাংদা মিতনা উহৌই উহৌদে খঙনিংলবদি ৱা হংলকপা য়াগনি হায়না মীয়ামদা খঙহনখি, অদুবু মসি অচুম্বা ঐবনিনা কনামত্তা হংলকখিদে। হিংগতলকপা হায়বসি খৃষ্ট্যান লাইনিংগী হৌরকফম মরূনি; মরমদি খৃষ্ট শিরুবদগী হিংগতহনখি, মদুদা ঐখোয়সু থাজবা পোকপা ঙমলবা শিরুবদগী হিংগতহনবিগনি।
পোলনা মসিদা থাজখিদবা অঙনবা মতমগী খৃষ্ট্যান খরবু চৈখি: “ঐনা হায়বদি খৃষ্টবু অশিবশিং মরক্তগী হিংগতহনবিখি হায়বা পাও অসি শন্দোকপদি শন্দোক্লগা, করিগীদমক ঐখোয়গী মরক্তগী মীওই খরনা শিরুবদগী হিংগতহনবা তৌররোই হায়না শন্দোকলিবনো? মরমদি শিরুবদগী হিংগতহনবা লৈত্রবদি, খৃষ্টবু হিংগতহনখি হায়রিবসি ঐফম থোক্তে”(1 কোরিন্থীয় 15:12-13)।
খৃষ্ট মথন্তা শিরুবদগী অমুক হন্না হিংগতপিগদবশিং মরক্তগী ইহান হানবা ঐখি। হকচাংগী অশিবা হায়বসি ঐখোয় খুদিংমক্কা মরী লৈনবা, আদম, কৌবা মীশক্তগী থংথরকখি। তৌইগুম্বসুং যীশু খৃষ্টবু থাজবা মরমদগী ঈপুরোয়গী শীংলুপতা তিল্লদুনা লৌখতপীরবশিং অনৌবা পুন্সি পীবীরগনি। (1 কোরিন্থীয় 15:20- 22)। ঈপুরোয়না যীশুগী হকচাং নোংমদোলদা পুখতখিবগুম্না, ঐখোয়গী হকচাং অসিসু যীশুনা হল্লকখিবগী মথক্তা হিংগতলক্কনি (1 কোরিন্থীয় 6:14)।
ঐখোয় পুম্নমক অরোয়বদা হিংগতলক্কদবা ঐরবসু, খুদিংমক লাইরৈপাক্তা পূন্না চতমিন্নরোই। লোমনাইদবগীদমক নিপা নত্রগা নুপীনা চতকদবা মফম লেপথোক্নবা পূন্সিসিদা মী খুদিংমক্কী অপাম্বা অমমমদি লৈফম থোকই (1 ইব্রিয় 9:27)। বাইবলনা হায় মদুদি ঐখোয়গীদমক্তদি অমুক্তমক শিফম থোকই, অদুনা মসিগী তুংদা ৱায়েল লাক্কনি (ম্যাথু 25:46)। চুমথোকমিন্নখ্রবশিং লাইরৈপাক্তা লোমনাইদবা পূন্সিদা হিংলুগনি, অদুবু থাজদবশিং লোমনাইদবা চৈরাক, নত্রগা নোরোক্তা থাগনি (ম্যাথু 25:46)।
লাইরৈপাক্কুম্না, নোরোক, হিংনফম ঐবতা নত্তনা, তশেংনা, অওইবমক্কী, লৈবা মফম অমনি। মসি চুমথোকমিন্নবা ঙমদদুনতা লৈবা, ঈপুরোয়গী মতম চুপ্পদা অশাওবা পোকফম ঐবা মফম অমনি। মখোয়না শাওরংনবা, পুক্নিং অমসুং হকচাংগী চৈথেং, ৱাখল তান ঈকায়বা, ৱাবা, অমসুং উশিত্তবা নংদুনতা লৈগনি।
নোরোক হায়বমসি মখা হোদ্রোং হোবা কোম অমাগুম্বনি (লুক 8:31, ফোঙদোকপিবা 9:1), অমসুং কনতুক চাক্তুনা লৈবা, মৈগী পাত অমনি, মফমসিদা লৈবা মীওইশিং অহিং অমসুং নুংথিল নাইদনা মতমচুপ্পগী ঐনা ওত নৈদুনা লৈগনি (ফোংদোকপিবা 20:10)। নোরোক্তদি, য়াম্না ৱাবা অমসুং অশাওবা লৈ তাকপা ঐনা, মিকপ মিরাওগনি অমদি ময়া ক্রক ক্রক্না চিক্নগনি। (ম্যাথু 13:42)। মসি “তিল কাঙ শুকসি শিদবা অদুগা মৈ শুকমুত মুত্তবা” মফম অমনি (মার্ক 9:48)। ফত্তবশিংনা শিবদা ঈপুরোয়না হরাওবা তৌদে, মখোয় হিংজবা ঙম্নবা ফত্তবা লম্বেলদগী নাথৈহন্নিংই (ইজেকিয়েল 33:11)। অদুম ঐনমক মহাক্না ঐখোয়বু নমদুনদি তৌহল্লোই; ঐখোয়না মহাকপু থাজদবা, মহাক্না পামফাত্রবসু ঐখোয়না পামলিবা- মঙোন্দগী তোঙালনা লৈবা হায়বসি ঐখোয়দা পীবী।
পুন্সি হায়বসি মালেমথকসিদা চাংয়েং অমনি- অরাকপা থেংননবা শেম শাবনি। থাজরবশিংগীদি, মসি ঈপুরোয়গা হকথেংননা লৈমিন্নবা লোমনাইদবা পুন্সিনি। অদুনা ঐখোয়বু মতৌ করম্না চুমথোকমিন্নরগা লোমনাইদবা পুন্সি অসি ফংবা ঙমগদৌরিবা? লম্বেল অমখক্তং লৈ- মদুদি ঈপুরোয়গী মচানিপা, যীশু খৃষ্টবু নিংজবা অমদি থাজবা হায়বসিনি। যীশুনা হায়খি, “হিংগতলকপা অদুসু ঐনি অদুগা পুন্সি অদুসু ঐনি। ঐবু থাজবা মখোয়, মখোয়না মীচম অমগুম্না শিরবসু, অমুক হন্না হিংগনি। ঐঙোন্দা থাজবা থম্বগী মখোয়দা লোমনাইদবা পুন্সি পীবীরবনি অদুনা মাঙবা লৈররোই (যোহন 11:25-26)।
লেমনা পীবা লোমনাইদবা পুন্সিগী খুদোল ঐখোয় পুম্নমক্কীনি, অদুবু ঐখোয় ইশা ইশানা তাইবংপানগী নুঙাইবা খর থাদোক্লগা ঈপুরোয়গী মফমদা কতথোকপা মথৌ তাই। “অসুম্না ইপুরোয়গী মচানিপাবু থাজরবা পুম্নমক লোমনাইদবা পুন্সিদা হিংগনি। মচানিপানা হায়বা ইন্দবা মখোয় লোমনাইদবা পুন্সি কৈদৌনুংদা থেংনরোই, হায়বদি ঈপুরোয়গী অশাওবনা মখোয়গী মথক্তা কুপশিন্দুনা লৈগনি” (যোহন 3:36)। শিরবা মতুংদা ঐখোয়গী পাপকীদমক ঐখোয়বু তেংথাহল্লরোই মরমদি ঐখোয়না ঈপুরোয়গা মাইয়োকনদুনা অমুক্তং ঊবা ফংলবা, মহাকপু নিংজবা নত্তনা অতৈ অপাম্বা অমমুক লৈররোই। মহাক্না হৌজিকমক ঐখোয়বু মঙোন্দা থাজবা অমদি নুংশিবগা লোয়ননা লাকহন্নিংই। ঈপুরোয়গী মাইয়োক্তা অয়োল অরানগা লোয়ননা ঐখোয়না য়ানিংলুদবগীদমক যীশু খৃষ্টনা শিবনি হায়বসিবু য়াবীরবা, মালেমসিদা মশক থোকপা পুন্সি অমা ঐখোয়দা লেপনমক পীবীবতা নত্তনা, খৃষ্টগী মাঙদা হিংদুনতা লৈরগদবা পুন্সি অমসু পীবীগনি।
অদোমনা যীশু খৃষ্টবু অদোমগী লানবীহৈবা মপুনি হায়না লৌশিনবা পামলবদি, অশেম্বা লাইশোন অমা লৈ। নিংশিংবীয়ু, লাইশোন অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
শিরবা মতুংদা পুন্সি লৈরিবরা?


text:
অরান খুবমগী থৌরাং হায়বসি করিনো?
ৱাহং: অরান খুবমগী থৌরাং হায়বসি করিনো?
পাওখুম: অদোম অরাম্বা পোকপীব্রা? পুক লাম্বদু নত্তে, হায়বদি পুন্সিদা করিগুম্বা খর হেন্না ফংনিংবগী খৌরাংবা লৈবীব্রা? অদোমনা পেন্থোকপা সুকঙম ঙমদবা য়ৌনা নুংদা খনবা করিগুম্বা খর লৈবিব্রা? লৈবিরবদি, যীশুনা পাম্বৈ ওইগনি! যীশুনা হায়বীরমই, “ঐহাক্না পুন্সিগী চীঞ্জাক্নি। ঐঙোন্দা লাকপা মহাক অদু কৈদৌঙৈদসু মপুক লামলোই, অদুগা ঐঙোন্দা থাজবা মহাক অদু কৈদৌঙৈদসু খৌরাংবা পোকলোই”(যোহন 6:35)।
অদোম চমমনব্রা? অদোম পুন্সিদা লম্বেল নত্রগা মরম অমা ফংবা সুকঙম ঙমদ্রিব্রা? মঙাল অদু কনাগুম্বনা মুৎথৎখিবদৌনা তৌখিদুনা অদোম সুই অদু ফংবা ঙমদ্রবরা? অদু ওইরবদি, যীশুনা পাম্বৈনি! যীশুনা লাওরমই, “ঐহাক মালেম অসিগী মঙালদুনি। ঐগী তুং ইললিবা মহাক অদু কৈদৌঙৈদসু অমম্বদা চত্ লোই , হায়বদি পুন্সিগী মঙাল ফংগনি” (যোহন 8:12)।
অদোম পুন্সিগী মপান্দা চঙহন্দনা থমখ্রে হায়না করিগুম্বদা খনখিবা লৈব্রা? মনুংদা ইহাঙ হাঙবা অদুগা করিশু লৈতবা থোঙ ময়াম অমা লৈরিবসিদা চঙগে হোৎনখিবা লৈবিব্রা? মপুং ফাব পুন্সি অমা ওইনবগী চঙফম অমা অদোম থিবিরিব্রা? অদু ওইরবদি, যীশুনা পাম্বৈনি! যীশুনা লাওরমই, “থোঙ্গাল অদু ঐহাক্নি; ঐহাক্কী মতেঙনা চঙলকপা মহাক কনবিগনি। মহাক্না চঙলক্লগা অমুক থোকখিবদা, ষঞ্জাবুং থেংনগনি” (যোহন 10:9)।
মী অতৈনা অদোমবু মতম চুপ্পদা নমথদুনা থম্বীব্রা? অদোমগী মরীমতাশিং ৱাখল থেনবা অমদি মমল লৈতবশিংলা? মী খুদিংমকপু অদোমদগী খুদোংচাব লৌননবা তৌদুনা লৈব্রা ওইনা উবিব্রা? অদু ওইরবদি, যীশুনা পাম্বৈনি! যীশুনা হায়বিরমই, “ঐহাক পুকফবা য়াওশেনবদুনি। য়াওগীদমক্তা পুকফবা য়াওশেনবদুনা মথ্বায় থাদোকপা ঙমই....ঐহাক পুকফবা য়াওশেনবদুনি; ঐহাক্না ঐহাক্কী য়াও মশক খঙই অদুগা ঐহাক্কী য়াওনা ঐহাকপু মশক খঙই” (যোহন 10:11, 14)।
পুন্সি অসি লোইরবা মতুংদা করি লাকপা অদোম মদুদা ঙকপা তৌবিব্রা? পুমগনবা নত্রগা কেমগনবা পোৎশিংগীদমক হিংলিবা অদোম চোকথবা পোক্লব্রা? পুন্সিগী ৱাহন্থোক লৈরিব্রা হায়না অদোমনা করিগুম্বদা চিংনবিব্রা? অদোম শিরবা তুংদা হিংবা পামলিব্রা? অদু ওইরবদি, যীশুনা পাম্বৈনি! যীশুনা লাওথোক্লমই, “হিংগৎলকপা অদুসু ঐনি অদুগা পুন্সি অদুসু ঐনি। ঐঙোন্দা থাজরিবা মহাক হিংগনি, মহাক্না শিরবা ফাওবদা; অদুগা ঐঙোন্দা হিংলিবা অমসুং থাজরিবা মহাক কৈদৌঙৈদসু শিররোই” (যোহন 11:25-26)।
পাম্বৈ অদুন করিনো? অচুম্বা অদুনা করিনো? পুন্সি আসিনা করিনো? যীশুনা পাওখুম পীরকখি, “পাম্বৈ অদুসু অচুম্বা অদুসু পুন্সি অদুসু ঐহাক্নি। ঐহাক য়াওদনা কনামত্তনা ঈপাগী নাক্তা লাকপা তৌরোই” (যোহন 14:6)।
অদোমদা ফাওরিবা অরাম্বদু লাইনিংগী অরাম্বনি, অদুনা যীশুতনা কোকহনবা ঙমগনি। অমম্বা কোকহনবা ঙম্বদি যীশু মথন্তনি। যীশু পেন্থোক্লবা পুন্সি অমদা চঙনবগী থোঙ্গাল অদুনি। যীশু অদোমনা থিদুনা লৈরিবা মরুপ অমসুং য়াওশেনবা অদুনি। যীশুদি পুন্সিনি- হন্দক অমসুং মথঙগী মালেমসিদা। যীশুদি পাম্বৈদুনি অরান খুবমগী!
অদোমনা লামলিবগী মরম, অদোমনা অমম্বদা তিনখিবগুম তৌরিবগী মরম, অদোমনা পুন্সিগী ৱাহন্থোক ফংবা ঙমদবগী মরম, পুম্নমকসিনা তাক্লিবদি অদোম ঈপুরোয়দগী তোখায় তারে হায়বনি। বাইবলনা ঐখোয়দা হায় মদুদি ঐখোয় পুম্নমক পাপ চেল্লে, অদুনা মরম ওইদুনা ঈপুরোয়দগী তোঙাল্লে (পাউশন 7:20; রোমীয় 3:23)। নহাক্না খল্লিবা অরানবসিনা নহাক্কী পুন্সিদগী ঈপুরোয় নাথৈদুনা লৈরি। ঈপুরোয়গা মরী অমা থম্ননবা ঐখোয়বু শেম্বিখি। ঐখোয়গী পাপকী মরমনা, ঐখোয়বু অদুগুম্বা ম্রী অদুদগী তোখাইহল্লে। হেন্না ফৎতবদি, ঐখোয়গী পাপনা ঐখোয়বু হন্দক অমসুং মথংগী মপোক্তা, লোমনাইদবা পূম্বগী ওইনা ঈপুরোয়দগী তোখাইহনগনি (রোমীয় 6:23, যোহন 3:36)।
ৱাফম অসি করম্না তাইশিন্নবা ঙমগনি? যীশু পাম্বৈ অদুনি! যীশুনা মশামক্কী কোকথক্তা ঐখোয়গী পাপ থোংগৎখি (2 কোরিন্থীয় 5:21)। যীশু ঐখোয়গী মহুত্তা শিখি (রোমীয় 5:8), ঐখোয়না ফংগদবা চৈরাক মহাক্না ফংখি। নুমিৎ হুমনিগী মতুংদা, যীশু শিরুবদগী হিংগৎলকখি, পাপ অমসুং অশিবা মায়থিবা পীবা ঙমলে উৎখি (রোমীয় 6:4-5)। মহাক্না মসি করিগীদমক্তা তৌরিবনো? যীশুনা ৱাহং অসিমক্কী পাওখুম মশামক্তদা পীখি, “মরুপশিংগীদমক্তা মথ্বায় থাদোকপা ঙম্বা মখোয়দগী হেনবা নুংশিবা অমত্তা লৈতে” (যোহন ১৫:13)। যীশু শিখিবসিনা ঐখোয়বু হিংহল্লে। ঐখোয়গী পাপকীদমক মমল পীবা ওইনা মহাক্না শিবনি হায়বসিদা থাজবা থমদুনা, ঐখোয়গী লাইনিং যীশুদা থমলবদি- ঐখোয়গী পাপ পুম্নমক ঙাকপীবগা লোয়ননা চামথোকখিগনি। ঐখোয় অদুদগীদি ঐখোয়গী লাইনিংগী অরাম্বদু কোকখিগনি। মঙালশিং ঙান্দুনতা লৈগনি। ঐখোয় মপুংফাব পুন্সি অমদা খোঙদাগনি। ঐখোয়না ঐখোয়গী খ্বাইদগী ফবা অশেঙবা মরুপ অমসুং পুকফবা য়াওশেনবা কনানো মশক খঙগনি। ঐখোয়না খঙগনি মদুদি ঐখোয়না শিরবা তুংদসু ঐখোয় হিংবা য়ারি- যীশুগা লোয়ননা লাইরৈপাক্তা লোমনাইদনা হিংনবা হিংগৎপিরবা পুন্সি অমদা হিংবা য়ারি!
“মরমদি ঈপুরোয়না মালেম অসিবু অসুক্কী মতিক নুংশি মদুদি মহাক্না মহাক্কী অমত্তা ঙায়রবা মচানিপা পীথোরকখি, মঙোন্দা থাজরবা মহাক অদুদি মাঙবা লৈতনা লোমনাইদবা পুন্সিদা হিংগনি” (যোহন 3:16)।
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
অরান খুবমগী থৌরাং হায়বসি করিনো?


text:
ঈপূরোয়দা য়াওরিবা মতিক ময়ায়শিং অসি করি করিনো?
ৱাহং: ঈপূরোয়দা য়াওরিবা মতিক ময়ায়শিং অসি করি করিনো?
পাওখুম: ঐখোয়না ৱাহং অসিগী পাওখুম পীননবা হোৎনবদা, লাকলিবা শেংলবা পাওখুমদি, ঈপূরোয়গী মরমদা খঙবা য়াব ময়াম অমা লৈরিবসিনি! শন্দোক্না তাকলিবশিং অসিবু খঙবা পামবশিংনা অহানবমক্তদা মসিবু লোয়না পাথোকপা মথৌ তাই; অদুদগী মখা তান ময়েক শেংনা খঙনবগীদমক মকোক্তগী অমুক হৌরক্লগা খনগৎখ্রবা পূয়া (স্ক্রীপচর) ৱারোলশিং (পেসেজ) অদু নৈনবা তাই। পূয়া য়াওফম তাকপশিং তশেংনমক মথৌ তাই, মরমদি বাইবলদগী লৌথোরকপনি হায়দ্রবদি, শীজিন্নরিবা ৱাহৈশিং অসি মীওইবগী মচিন্দগী থোরকপা ৱাহৈ ঙাক্তনি হায়বা নত্তনা থোইদোকপা হায়নীঙাই করিসু লৈতে; নত্রবদি ঈপূরোয় মশক খঙবদি লায়রদুনা লান্দুনতা অদুম্মক লৈগনি (যোব ৪২:৭)। ঈপূরোয় করি মানবগে চুম্না হায়বা ঙমনবা হোৎনবদা ঐখোয়না তৌগদবা মরুওইবসি করিনো হায়বা তারবদি মসি অদুক্কী মতিক ৱাৎতুনতা লৈরগদবা ৱাফম অমনি! অসুমনা তৌবগী অৱাৎপা অসিনা ঈপূরোয়না য়াদবা অতোপ্পা লাই ময়াম অমা ঐখোয়না লিংখৎতুনা, চেন চোংদুনা অমদি ঈরাৎতুনা লৈনরিবা অসিনি (খোঙশানবা ২০:৩-৫)।
ঈপূরোয়না মশামক ঈনখৎচদুনা ফোংদোকপীরবা মতম অদুখক্তদা খঙবা ঙমগনি। “মঙাল” হায়রিবসিমক ঈপূরোয়গী মতিক ময়ায় নত্রগা মগুনশিংগী মনুংদা অমা ওইরিবনি, মসিগী ৱাহনথোকতি ঈপূরোয় মশামক্কী ঈ পাও অসি মহাক মশামকনা ফোঙদোকচবনি (য়িশাইয়া ৬০:১৯,জেমস ১:১৭)। ঈপূরোয় মশামকনা মশামক্কী লৌশিং ফোঙদোকচৈ হায়বগী অচুম্বা অসিবু থৌওইদবা তৌরোইদবনি, নত্রবদি ঐখোয়গী মরক্তগী কনাগুম্বনা তুমিন্না লৈগনবা ইবুংঙো মঙোন্দা চঙশিল্লুবা ঙমদে (ইব্রিয়া ৪:১)। লৈশেমলোন, বাইবল, অমসুং ঈপূরোইগী ৱাহৈ অদুমক্না হকচাং তোংশা (যীশু খৃষ্ট) শেমখিবা ওইবনা ঈপূরোয় করি মানবগে হংলকপদা চুম্না খুম্বা ঙমহনগনি।
ঈপূরোয় ঐখোয়গী শেম্বীবা মপূনি হায়বসি খঙজিনবগা লোয়ননা ঐখোয় হৌজিক পাওখুম পীবা হৌরসি হায়বদি ঐখোয় মহাক্কী লৈশেমনুংশেমগী মনুং চনবা শরুক অমনি (মৈহৌরোল ১:১ লাইশোল ঈশৈ ২৪:১) হায়বসিদা য়ারসি। ঈপূরোয়না ঐখোয় তাইবং মীওইবা অসি মহাক্কী মমিদা মিতমলগা শেম্বনি হায়বীরমই। মীওইবনা অতৈ খুৎশেম পূম্নমক্কী মথক্তা লৈবনা মখোয় পূম্নমক্কী মথক্তা পালহল্লমই (মৈহৌরোল ১:২৬-২৮)। “লৈখা তারকপা” ওইখিবা মতৌ অদুমকনা লৈশেমনুংশেমবু মাংথোকখিবা মরমনা ঈবূংঙো মহাক্কী থবকশিংবু মমিসামি উহললে (মৈহৌরোন ৩:১৭-১৮); রোমিয়ো ১:১৯-২০)। লৈশেমনুংশেমগী পাকচাওবা, চমমনবা, ফজবা, অমসুং মথংমনাও নাইবা মখোয়শিং অসি লৌখৎতুনা য়েংলুরগদি ঈপূরোয়গী ৱাখলদা লুপশিননিংবা ফাওহল্লি।
ঈপূরোয়গী মমিং খর লৌখৎলগা থিজিন্দুনা য়েংবদা ঈপূরোয় করি মানবগে খঙবা ঙমগনি। মমিংশিং অদু মখাদা লৈরে:
এলোহিম - অকনবা অমা, লাইওইবা (মৈহৌরোল ১:১)
অ্যাডোনাই - মপূ ইবুঙো, মপূগা মনাইগা লৈনবা মরী তাকপা (খোঙশানবা ৪:১০,১৩)
এল এলিওন - ইৱাংৱাংবা, খ্বাইদগী কনবা অমা (মৈহৌরোন ১৪:২০)
এল রোই - ইউ উবা অকনবা অমা (মৈহৌরোন ১৬:১৩)
এল শাদাই – পূম্নমক্তা কনবা ঈপূরোয় (মৈহৌরোন ১৭:১)
এল ওলাম – মতম পূম্নমক্তা লৈবা ঈপূরোয় (য়িশাইয়া ৪০:২৮)
য়াহুয়া – মপূ ইবুঙো “ঐহাকনি”, ৱাহনদি লোমনাইদনা মথন্নতা হিংজবা ঙম্বা ঈপূরোয় (খোঙশানবা ৩:১৩,১৪)।
ঈপূরোয়গী মতিক ময়ায়শিং পাক শন্না য়েংদুনা ঐখোয় হৌজিক মখা চৎথসি; ঈপূরোয় লোমনাইদবনি, ৱাহন্দি মহাক্কী অহৌবা লৈতে অরোয়বসু লৈতে। মহাক শিবা নাইদে, ঙমখৈ লৈতে (অনিৱা ৩৩:২৭; লাইশোল ঈশৈ ৯০:২; ১ টিমোদি ১:১৭)। ঈপূরোয় হোংবা নাইদে, ৱাহন্দি মহাক হোংদোক হোংজিল য়াদে; মসিনা তাকলিবদি ঈপূরোয় পূংলৌলৌখৎপা অমদি পূংথাথাজবা য়াবনি (মালাখি ৩:৬; মশীং ২৩:১৯; লাইশোল ঈশৈ ১০২:২৬,২৭)। ঈপূরোয়গা চাংদমনবা য়াব লৈতে, ৱাহন্থোক্তি থবক্তা নত্রগা পূন্সি খু্ৎহিংদা মহাক্কা মান্নবা ঙম্বা কনামত্তা লৈতে; মহাক্কা মান্নবা ঙমলোই অমদি মপূং ফাদুনতা লৈরবনি (২সামুয়েল ৭:২২; লাইশোল ঈশৈ ৮৬:৮; য়িশাইয়া ৪০:২৫; মাথিয়ু ৫:৪৮)। ঈপূরোয় খঙ্ঙমদবনি, ৱাহনথোকতি মহাক অসি লোমনাইদনা লুবা, থিবদা ফংলরোইদবা, মহাকপু মপূং ফান খঙননবা হোৎনবদা মতম হৌখিদুনতা তোক্কদবা অদুগুম্বা অমনি (য়িশাইয়া ৪০:২৮;লাইশোল ঈশৈ ১৪৫:৩; রোমিয়ো ১১:৩৩,৩৪)
ঈপূরোয় অচুম্বনি, ৱাহনথোকতি মহাক অচান মীরাই নাইবা শাজৎতা মীতা য়েংনা চৎপা মীগুম্বা নত্তে (অনিৱা ৩২:৪; লাইশোল ঈশৈ ১৮:৩০)। ঈপূরোয় পূংঙমঙম্বনি, ৱাহনথোকতি মহাক পূম্নমক্তা কনবনি; মহাক অপাম্বা তৌবা ঙম্বনি, অদুবু মহাকনা তৌবা থবকশিং মহাক্কী লমচৎকা মতম পূম্নমক্তা ঈচান চান্নগনি (ফোংদোকপিবা ১৯:৬; জেরেমিয়া ৩২:১৭,২৭;)। ঈপূরোয় শিনথুংবনি, ৱাহনথোকতি মহাক মতম পূম্নমকতা মফম পূম্নমকতা লৈবনি; মসিনা খুদিংমক অসি ঈপূরোয়গী মশকনি হায়বদি য়াদে (লাইশোল ঈশৈ ১৩৯:৭-১৩; জেরেমিয়া ২৩:২৩)। ঈপূরোয় পুমখঙখঙবনি, ৱাহনথোকতি মহাক হৌখিবা, ওইরিবা, অমসুং লাক্কদবা খঙবা ঙমই, মতম অমগী মনুংদা ঐখোয়না করি খল্লিবগে ফাওবা মহাকনা খঙই; মহাক খুদিংমকপু খঙবনিনা মহাক্কী ৱায়েল মতম পূম্নমকতা চুমনা তৌই (লাইশোল ঈশৈ ১৩৯:১-৫; পাওরৌ ৫:২১)।
ঈপূরোয় অমখকনি, ৱাহনথোকতি মহাক মথনতা নত্তবা অতৈ লৈতে, অসিতসু নত্তনা ঐখোয়গী থম্মোয়গী খ্বায়দগী মথৌ তাব অমদি অপাম্বশিং ফংহনবা ঙম্বসু মহাক মথন্তনি, অদুনা মহাকখক্তবু ঐখোয়না ঈরাৎপা অমদি মহাকখক্তদা পুকনিং লুপশিনবা মতিক চাবনি (অনিৱা ৬:৪)। ঈপূরোয় অচুম্বা চৎপনি, ৱাহনথোকতি ঈপূরোয় পাপ চেনদে অদুগা পাপসু তৌহনদে; মসিগী মরমদি মহাক্কী অচুম্বা থবক অমসুং অচুম্বা ৱায়েল ঐখোয়না মশক খঙবা মথৌ তাবনা, ঐখোয়গী পাপশিং কোকপীনবগীদমক, যীশুগী কোকথক্তা থোংগৎপা তাখি (খোঙশানবা ৯:২৭; মাথি ২৭:৪৫-৪৬; রোমিয়ো ৩:২১-২৬)।
ঈপূরোয় ইৱাং ৱাংবনি, ৱাহনথোকতি মহাক ইঙমঙম্বনি; মহাকনা শেম্বা পূম্নমক পুল্লপ পূনশিল্লগা খঙনা নত্রগা খঙদনা মহাকনা তৌবশিং মহৈ চাহন্দবা তৌদে (লাইশোল ঈশৈ ৯৩:১; জেরেমিয়া ২৩:২০)। ঈপূরোয় থৱায়মিনি, ৱাহনথোকতি মহাক মশক উবা ঙমদে (যোহান ১:১৮; ৪:২৪)। ঈপূরোয় ট্রিনিতি অমনি, ৱাহনথোকতি মহাক অমখকনা অহুম ওইবনি, মচাক মান্নৈ, পাঙ্গল অমসুং মতিক মান্নৈ। অহানবা পূয়াগী ৱারেংদা “মপা, মচানিপা, থৱায় অশেংবা” অহুমবু খঙনরিবা তোঙান তোঙানবা মীশক অহুম থিনদুনা তাকলবসু মসিদা পল্লিবা ‘মিং’ অসি অমখকপুনি হায়বসি খঙজিনসি (মাথি ২৮:১৯; মার্ক্ ১:৯-১১)। ঈপূরোয় অচুম্বনি, ৱাহনথোকতি মহাক মফম পূম্নমক্তা পূম্নমক্কা য়ানৈ, মহাক ইতেক তেকতুনা লৈবনি অদুগা ওইদবা ঙাংদবনি (লাইশোল ঈশৈ ১১৭:২; সামুয়েল ১৫:২৯)।
ঈপূরোয় পূমশেং শেংবনি, ৱাহনথোকতি মহাক লমচৎ লূদবশিংদগী তোঙান্না লৈ অদুনা মখোয়গা য়েকনৈ। ঈপূরোয়না তৌনরিবা ফত্তবা থবক পূম্নমক অসিবু উই অদুনা মখোয়শিং অসিনা মঙোন্দা শাওই; মৈ অসি মহৌশানা পূয়াদা অশেঙবা পোৎশক অমনি লৌনৈ। ঈপূরোয় অসি অচাকপা মৈ অমগুমনা লৌনৈ (য়িসাইয়া ৬:৩; হাবাকুক ১:১৩; খোঙশানবা ৩:২,৪,৫; ইব্রিয়া ১২:২৯)। ঈপূরোয় থৌজাল হৈ – মসিদা অফবা মতৌ, থৌজাল হৈবা, ঙাকপীবা, অমসুং নুংশিবা য়াওরি – মখোয়শিং অসি মহাক্কী অফবা মতৌগী ৱাহনথোক্তা মমি তাব ৱাহৈশিংনি। ফূম্নমক অসিনা ঈপূরোয়গী থৌজালদগী ওইরমদ্রগদি লৈহৌরিবা মহাক্কী মতিক ময়ায়শিংনা ঐখোয়বু মঙোন্দগী খাইদোক্তুনা থমলমগনি। নুংঙায়রিবদি মসিমক্তি থোক্ত্রে, মরমদি মহাকনা ঐখোয় অমমমবু হকথেংননা মশক খঙবিরিবা অসিনি (খোঙশানবা ৩৪:৬; লাইশোল ঈশৈ ৩১:১৯; পিতর ১:৩; যোহান ৩:১৬; যোহান ১৭:৩)
মসি ঈপূরোয়মুক পাকচাওবা ৱাহং অমগী পাওখুম পীননবা হোৎনবদা থোরকপা ইচমচম্বা ৱারেং অমখকনি। মহাকপু থিবদা মখা চৎথবা ঙমনবা য়াম্না কন্না পূকনিং থৌগৎনসি (জেরেমিয়া ২৯:১৩)৷
ঈপূরোয়দা য়াওরিবা মতিক ময়ায়শিং অসি করি করিনো?


text:
খৃষ্ট্যানিতি করিনো অমসুং খৃস্ট্যানশিংনা করিবু থাজবগে?
ৱাহং: খৃষ্ট্যানিতি করিনো অমসুং খৃস্ট্যানশিংনা করিবু থাজবগে?
পাওখুম: ১ কোরিনথিয়ান্স ১৫: ১-৪ না হায়, “হৌজিক্তি, ইচিনইনাওশা, নখোয়না লৌশিনখ্রবা অদুগা মসিগীদমক নখোয়না লেপখ্রবা ঐহাক্না নখোয়গী মফমদা শন্দোকখ্রবা গোসপেল ঐহাক্না অমুক হন্না নিংশিংবা পামই। ঐহাক্না নখোয়দা শনদোকখিবা ৱাহৈ অদু নখোয়না চু পায়বগুম পায়দুনা লৈরবদি, গোসপেল অসিমক্না নখোয়বু কনবীরবনি। নত্রবদি, নখোয়না অরেম্বদা থাজবা ওইদুনা তোক্কনি। ঐহাক্না ফংখিবা নখোয়দা অহানবমক্তদা খুৎশিন্নখ্রবনি: পূয়াগী মতুংইন্না খৃষ্টনা ঐখোয়গী পাপকীদমক্তা শিবিখ্রবনিনা, মহাকপু লৈরোল চনখ্রবা মতুংদা, পূয়াগী মতুংইন্না হুমনিশুবা নুমিৎতা মহাক হিংগৎলকখি।”
শমজিল্লবা ৱারোল অমদা, মসিনা খৃষ্ট্যানিতিগী মরুওইখ্রবা অশম্বা ৱারোলনি, লালহৈদবা ঈপূরোইগী ৱাহৈনি, অসুমনা মসিগী পাওতাক অসিনা ইরোয় লোইবা অঙম্বনি (২ টিমোদি ৩:১৬; ২ পিতর ১:২০-২১)। খৃষ্ট্যানশিংনা মপা, মচানিপা (যীশু খৃষ্ট), অমসুং থৱায় অশেঙবা অহুম অসিদা তোংদুনা লৈরিবা ঈপূরোয় অমখক্পু থাজৈ।
খৃষ্ট্যানশিংনা থাজৈ মদুদি মীওইবা হায়বসি অখন্ননা শেমখিবগী মরমদি ঈপূরোয়গা মরী অমা থমবা ঙমনবগীনি, অদুবু লঙজরুবা পাপ অদুনা মী পূম্নমক ঈপূরোয়দগী তোঙান্না তাখি (রোমিয়ো ৩:২৩, ৫:১২)। খৃষ্ট্যানিতিনা তম্বী মদুদি যীশু খৃষ্টগী মখোঙমক্না মালেম অসিগী লৈমায়থক্তা চৎখিবনা, মপূং ফান ঈপূরোয় ওইজরবসু, মপূং ফারবা মী অমা ওইবা মরমনা (ফিলি ২:৬-১১), মহাক পাং মথক্তা শিখি। খৃষ্ট্যানশিংনা থাজৈ মদুদি মহাক্না পাং মথকতা শিখ্রবা মতুংদা, লৈরোল চনখি, মহাক অমুক হৌগৎলকখি, অসুমনা হৌজিক মপাগী য়েৎথংবা নাকলদা ফমলগা লৈরি, হায়রিবসিনদি থাজরবশিংগীদমক্তা মহাক্না মতম চুপ্পগী ঐখোয়গীদমক্তা হায়জ চৎচ তৌবিরি (ইব্রিয়া ৭:২৫)। খৃষ্ট্যানিতিনা অসুমনা লাওথোকই মদুদি যীশুনা পাং মথক্তা শিবিখিবসিনা মী পূম্নমকনা তোল্লিবা পাপকী অতৌমল অদু মপূং ফান শিংদোকলে হায়বদা হায়মনবা থোক্ত্রবনি অমসুং মসিনা ঈপুরোয়গা তাইবং মীওইবগা তৎনরুরবা মরী অদু হন্নমুক শমজিন্নহল্লবনি (ইব্রি ৯:১১-১৪, ১০:১০; রোমিয়ো ৫:৮,৬:২৩)।
কনবীনবগীদমক্তা, কনাগুম্বা মীওই অমনা পাং মথক্তা থবক লোইশিনখ্রবা খৃষ্টদা মপূং ফান মহাক্কী থাজবা ইচম চমনা থমগদবনি। কনাগুম্বা অমনা খৃষ্টনা মহাক মশামক্কী মফমদা শিখি অমদি মশামক্কী পাপকী মমল পীখ্রে, অদুদগী অমুকহন্না হৌগৎলকখ্রে হায়বসিবু থাজরবদি, অসিগুম্বা মীশক অসি কনবীরবনি। কনামত্তনা নুপীসু ওইসনু নিপাসু ওইসনু ঈপূরোয়বু “মতিক চান” পেলহনবা কৈদৌঙৈদা ঙমলোই, মরমদি ঐখোয় পূম্নমক পাপ চেনবা ঙাক্তনি (য়িসাইয়া ৫৩:৬, ৬৪:৬-৭)। অনীশুবদা, মসিদগী হেন্না তৌগদবা থবক অতৈ লৈতে, মরমদি খৃষ্টনা থবক পূম্নমক তৌবীখ্রে! মহাক্না পাং মথক্তা লৈবা মতমদা, যীশুনা হায়খি, “মসি লোইরে” (যোহান ১৯:৩০)।
খৃষ্টনা পাং মথক্তা নংখিবা অৱাবা অদুদা থাজবা থমখ্রবা অদুগুম্বা নিপা নত্রগা নুপী অদুগীদি, অরাল খুবম ফংননবা করিসু তৌনিংঙাই লৈত্রবনিনা, মখোয়গী অরাল খুবম মাঙহনবা ঙমগদবা থবক অমত্ত লৈররোই মরমদি থবক অদুমক খৃষ্টনা তৌবীদুনা মপূং ফাহল্লমলে! মসিবু অরাল খুবমগীদমক ফংজরবা মখোয় অদুনা কনাগীসু মখা পোননিংঙাই মরম করিসু লৈত্রে। যোহান ১০:২৭-২৯ না হায় “ঐগী য়াও ওইরিবা নখোয় ঐগী খোনজেল অসি তাও; ঐনা নখোয়বু মশক খঙই, অদুনা নখোয়না ঐগী তুং ইল্লিবনি। ঐনা নখোয়দা লোমনাইদবা পূনসি পীনবীরি, অদুনা নখোয় মাঙখিবা লৈররোই; কনামত্তনসু নখোয়বু ঐগী খুৎতগী মুনবা ঙমলোই। নখোয় অসিবু ঐঙোনদা শিন্নরম্বা, ঐগী ঈপানা, পূম্নমক্তগী ইহেন হেন্না চাওই; কনামত্তনা নখোয়বু ঐহাক্কী ঈপাগী মখুৎতগী মুনবা ঙমলোই।”
কনাগুম্বা খরনা অসুম্না খনবা য়াই, “মসিদি চাওখ্রেদা- কনবু কনবীখ্রবদি, ঐনা তৌনিং তৌনিংবদু তৌবা ঙম্বা তারে হায়বদি মদুনা ঐগী অরাল খুবম মাঙহনগদৌবা লৈত্রবনিনা!” অদুবু অরাল খুবম হায়বসিনা কনাগুম্ববু তৌনিং তৌনিংবা তৌহনদে। অরাল খুবমনা হান্নগী পাপ অদুদগী মনিং তমহল্লি অদুগা ঈপুরোয়গা অচুম্বা মরী অমা থমনবা কন্না হোৎনবদা মনিং তমহল্লি। মতম অমদা পাপকী মনাই ওইরম্বা অদু, ওইদদুনা হৌজিক্তি খৃস্টগী মনাই ওইজরে হায়বনি (রোমিয়ো ৬: ১৫-২২)। থাজরবশিংনা মালেম অসিগী মথক্তা মখোয় মখোয়গী হকচাংদা পাপ তৌদুনা হিংলিবমখৈ, লংজরিবা পাপ অদুগা লেপতবা লান অমা থেংনদুনতা লৈগনি। অদুম ওইনমক, খৃস্ট্যানশিংনা ঈপূরোইগী ৱাহৈ (বাইবল) নৈনদুনা অমদি মখোয়গী পূনসিদা মসিবু পানশিল্লবদি, থৱায় অশেঙবনা খুদুম চল্লক্কনি - হায়বদি, থৱায়গী তৌবা ঙম্বদা চঙজদুনা অমদি নুংতিগী থৌদোকশিংদা মসিনা লমজিংদুনা অমদি থৱায়গী পাংগলনা, ঈপূরোইগী ৱাহৈনা হায়বদু ইন্দুনা পাপকা লানথেংনরবদি শোয়দনমক্কী মায় পাকপা ঙমগনি।
অসুমনা, লাইনিং পথাপ অয়াম্বনা মী অমনা মসি তৌগদবনি মসিনা তৌরোইদবনি হায়বা অককনবা মথৌ তাবশিং থমনরি, খৃষ্ট্যানিতিগীদি খৃষ্টনা ঐখোয় ইশামক্কী পাপকী মমল পীবা ওইনা পাং মথক্তা শিবিখি অদুবু অমুক হন্না হৌগৎলকখি হায়বসিদা থাজবা থম্বা অদুখক্তনি। নঙোন্দা তোল্লম্বা পাপকী লনদোল অদু শিংদোকখ্রবনিনা নহাক্না ঈপূরোইগা শীংলুপ অমত্তদা য়াওমিন্নবা ঙমলগনি। নহাক্না নহাক্কী পাপকী হৌনশা ওইবদুবু লাকশিন্দুনা থম্বা ঙমলগনি অমসুং শীংলুপ য়াওমিন্নদুনা অমদি ঈপূরোইনা হায়বা ইন্দুনা চৎমিন্নবা ঙমলগনি। মসিমকনি অশেঙবা বাইবলগী ওইবা খৃষ্ট্যান চৎনরোল।
খৃষ্ট্যানিতি করিনো অমসুং খৃস্ট্যানশিংনা করিবু থাজবগে?


text:
ঈপূরোই তশেংবমক্কী ওইবরা?
ৱাহং: ঈপূরোই তশেংবমক্কী ওইবরা?
পাওখুম: ঐখোয়না খঙলে মদুদি ঈপূরোই তশেংবমক্কী ওইবনি মরমদি মহাক্না মশামকপু ঐখোয়দা লম্বেল অহুমদা ফোংদোকপিরমলে: লৈশেম নুংশেমদা, মহাক্কী ৱাহৈদা, অমসুং মহাক্কী মচানিপা যীশু খৃষ্টদা।
ঈপূরোই লৈ হায়বসিগী খ্বাইদগী মরুওইবা লেঙদখুদমদি ইচম চমনা মহাক্কী খুৎশেম অসিনি। “মরমদি মালেম অসিগী লৈশেমনুংশেমদগী হৌরগা ঈপূরোইগী মিৎনা উবা ঙমদবা মতিকশিং ফাওবদা লৈরিবা পেৎশকশিংদি - মহাক্কী লোমনাইদবা পাংগল অমদি তাইবং মপূ ওইবগী হৌনশা অসিনি - হায়রিবশিং অসি ময়েক শেংনা উরি, শেম্বীরম্বা অসিদগী করিনো খঙদবা, ওইদুনতা লৈরবদি মীশিং অসি ঙাকপীবা য়াদ্রবনি” (রোমিয়ো ১:২০)। “লাইরৈপাকনা ঈপূরোইগী মিংচৎশিং লাওথোকলি; অতিয়ানা মহাক্কী মখুৎকী থবকপু লৈবাক মীয়ামদা খঙহললি।” (লাইশোন ঈশৈ ১৯:১)।
ঐহাক্না খুদাং ঘড়ী অমা লৌবুক অমগী ময়ায়দগী খুনবা মতমদা, মসি কদাইদগীনো খঙদবা মফম অমদগী “শাফোংলকপনি” লৌবা য়াদে নত্রগা মসি তাদুনা অদুম্মক লৈরমলবনি হায়বা য়াদে। ঘড়ীগী মওং অদু য়েংলগা, মসিগী মওং পুথোকখিবা মী অমা লৈখি হায়না লৌগনি। অদুবু মসিদগী হেনবা মওং অমসুং মচাক ঐখোয়গী অকোয়বদা লৈরিবা মালেম অসিদা লৈরি। ঐখোয়গী মতম ওনবগী থবক অসি খুদাং ঘড়ীশিংদগী নৎতে, হায়বদি ঈপূরোয়গী খুৎহৈবগী থবক - মালেমলৈমনা চাং নাইনা উংলিবা অসিদগীনি (হায়বদি সিসিয়মগী রেডিও মচাকশিং ওইরিবা - এটোম ১৩৩ অসিদগীনি)। তাইবংমালং অসিনা অচৌবা মওং উৎলি, অসুমনা মসিনা চাওরবা মওং অমা লৈরি হায়বগী ৱাফম থমলি।
ঐহাকনা ৱারোৎখুৎই অমা থারকপা মতমদা, ঐনা ময়েকশিংদু পাব ঙমননবা ৱারোৎখুৎই হৈবা মী অমা ফংননবা হোৎনগনি। ঐগী ৱাখলদা পাও অদু কনাগুম্বা অশিংবা মী অমদগীনি হায়বসিনি, হায়বদি অদুগুম্বা মীশক অদুনা ৱারোৎ অদু শেমলকখিবনি। ঐখোয় খুদিংমক্কী হকচাংগী সেলশিংদা য়াওদুনা লৈরিবা ডিএনএ কোড অসি কয়াগী মতিক চমমনবা ওইখ্রবা? ডিএনএ অসিগী চমমনবা অমসুং অরোৎপনা কোড অসিবু শেমখিবা অশিংবা অইবা অমা লৈ হায়রোইদব্রা?
ঈপূরোয়না মফম মরাং খঙদবমখৈ য়েৎশিন্নরবা অমসুং নিংথিরবা মহৌশাগী মালেম অসিবু শেমখিবতা নত্তনা; মহাক্না মী খুদিংমক্কী থম্মোয়দা লোমনাইদবগী ইহুল অমসু খজিক খজিক্তং চঙহল্লি (পাওশন ৩:১১)। তাইবং মীওইবা খুদিংমক্কী ওইনা মমা পুকনুংদগী য়াওজরক্লবা লৌশিং অমমম লৈনৈ হায়রিবসিগী মরমদি মীওইবগী পুনসি অসিদা মিৎনা উরিবশিং অসি নত্তবা য়াম্না লৈরি হায়রিবসিদগীনি, হায়বদি মালেমলৈকোয় অসিবু শেমলিবা মথং মনাও নাইবা থবকশিং অসিদগী হেন্না ৱাংবা হিংনফম ওইবা য়াব অমা লৈরি। ঐখোয়গী লোমনাইদবা মপূ মশামক্কী ৱাখলনা য়ামদ্রবদা লম্বী অনীদা শাফোংদুনা লৈ মদুদি: কুচুলোন শেম্বা অমসুং ঈরাৎথৌনিবা।
তাইবংগী চাওখৎপা খুদিংমক্কী পূৱারী পূম্নমক্তা নাৎ অমগা অমগগী মরক্তা অঙকপা ফংনা মান্নবা লৈবনা মখোয় মখোয়গী কুচুলোনশিংবু অফবা ফত্তবা য়েংলগা মমল নাইহল্লি। খুদম ওইনা, নুংশিবগী ফিদম অসিবু মীওইপূম্বগী ওইনা ঈকায় খুমনরি, অদুগা মীনম্বগী হৈনবী অসিবুনা মীওইপূম্বনা চৈরাক পীবা পামনরি। অসিগুম্বা অপূনবা লিচৎলোন - মালেমলৈকোয়গী মীপূম তিংনা খঙনরবা অচুম অরানগী ৱাফম অসিনা - ঐখোয়দা অসিগুম্বা নিংজিং মাঙজিংনবা পোকহল্লিবা অচুমঅরান খঙলবা ঈপূরোয়দা মখুৎ থিললি।
মসিগা চপ মান্ননা, মালেম পূম্নমক্কী মীওইশিংনা, নাৎপু তুংওইনরগা, মতম পূম্নমক্তা ঈরাৎথৌনিবগী পথাপ অমা চৎননবা হোৎনরি। ঈরাৎথৌনিবগী পান্দমদি মান্নদবা য়াই, অদুবু “পাংগল হেন্না লৈবা” অমা লৈরি হায়বসিদি মীওইবা ওইরুবদগী য়াদবা ঙমলরোইদবা শরুক অমনি। ঈরাৎথৌনি তৌবা হায়বা ঐখোয় মীওইবগী হৌনশা হৈনজবা অসিগা ঈপূরোইনা “মহাক মশামক্কী মমিদা” (মৈহৌরোন ১:২৭) ঐখোয়বু শেমবিখি হায়রিবসিগী ৱাফম অসিগা চাশিন্নরি।
ঈপূরোইনা মশামকপুসু ঐখোয়দা মহাক্কী ৱাহৈ, বাইবলদা উৎথোকপিরি। পূয়া পূম্নমক্তা, ঈপূরোই লৈবগী ৱাফমবু মশামক্কী খুদমচাংদমনা তাকপা ওইনা লৌরি (মৈহৌরোন ১:১; খোঙশান ৩:১৪)। বেনজামিন ফ্র্যাঙ্কলিননা মশাগী ৱারী মশানা ইবা মতমদা, মশামকনা হিংলিবদুবু অচুমচুমদা তাকননবা হোৎনবদা মতম মাঙহনখিদে। মতৌ অসিগুম্না, ঈপূরোইনা মহাক্কী লাইরিক্তা মহাক হিংলি তাকননবা হোৎনবদা অচুমচুমদা উৎননবা মতম য়ামনা শীজিন্নবা পামদে। বাইবলদা পূনসি মশক হোংহনবা ঙম্বা মতিক, মসিগী মপূং ফাব মতৌ, লোয়ননা ইদুনা থম্বীরমলবা লাই তিনগী থৌদোকশিং হেন্না কুপশিন্না য়েংবা মথৌ তাবমক্তনি হায়বদা হায়মনবা থোকলোই।
ঈপূরোইনা মশামকপু মশক উৎথোকখিবা অহুমশুবা লম্বেল অদুদি মহাক্কী মচানিপা, যীশু খৃষ্টদনি (যোহান ১৪:৬-১১)। অহৌবদা ৱাহৈ অদু লৈরমই: ৱাহৈ অদু ঈপূরোইগা লোয়নরমই, অমসুং ৱাহৈ অদু ঈপূরোই ওইরমই। ৱাহৈ অদু তোংশা ওইরকখি অমসুং ঐখোয়গী মরক্তা মহাক্কী লৈফম শেমলকখি। ঐখোয়না মহাক্কী মিংচৎ উখ্রে, অমখক ওইবদুগী মিংচৎনি হায়বদি অমখক অদুগীনি, মহাক মপূং ফারবা থৌজাল অমসুং অচুম্বগা লোয়ননা ঈপাদগী লাকখি (কোলোসিয়ান্স ২:৯)।
যীশুগী অঙকপনা থল্লবা পূনসিদা, মহাক্না অরিবা ৱারেপনবগী কুচু পথাপ মশা পূম্নমক অদু মপূং ফাহনখি অদুগা মেশাইয়াগা মরী লৈননা থোক্কদৌরি তাকলম্বশিং অদু থোকহনখি (মাথি ৫:১৭)। মহাক্না মহাক্কী পাওজেল অদু চৎনবা য়াননবা অমদি মহাক্কী লাইগী শক্তি উৎননবা মশীং লাকঙমদবমখৈ মীনুংশি অমসুং অঙকপা থবক ময়াম মীয়ামদা উৎখি (যোহান ২১: ২৪-২৫)। অদুদগী মহাক পাং তিংলবা মতুং নুমিৎ হুমনিশুবদা, মহাক অশিফমদগী হৌগৎলকখি, মীওইচা কয়াগী মিৎনা উহৌবা থৌদোক অমা ওইনখি (১ কোরিন ১৫:৬)। পূৱারীগী লেঙদ্রবা চেচাং যীশু কনানো হায়নবগী “চাংয়েং” মরাং কায়না য়াওরি। পাখোন চৎপা পোলনা হায়রম্বদা, থবক অসি “কাচিল অমদা তৌখিবা নৎতে” (পাখোন চৎপা ২৬:২৬)।
ঐখোয়না খঙলে মদুদি ঈপূরোইগী মরমদা মখোয় মশানা খল্লিবা ৱাখল অদুনা চুমলে খনজবা লাই থাজদবশিং মতম পূম্নমক্তা থোরক্কনি অমসুং মখোয়না খুদমচাংদম য়েংদুনা পারক্কনি। অদুগা খরনা খুদমচাংদম ফনমক য়ামনা থেংনরফাওবদা লৌশিনবা ঙমলোই (লাইশোন ঈশৈ ১৪:১)। পূম্নমক অসি থাজবদা তারকপনি (ইব্রি ১১:৬)।
ঈপূরোই তশেংবমক্কী ওইবরা?


text:
লোমনাইদবা পূন্সি ফংলব্রা?
ৱাহং: লোমনাইদবা পূন্সি ফংলব্রা?
পাওখুম: ময়েক শেংলবা পূন্সি লম্বী অমা বাইবলদা তাক্লি। অহানবদা, ঐখোয়না তেংবান মপূগী মফমদা অকায়বা চৎলুরে হায়বসি য়াবীবা তাই: ‘‘ঐখোয় পূম্নমক অরানবা তৌবা মরমনা ঈপূরোয়গী মতিক মঙাল ফংবা ঙমদে।’’ রোমান 3:23)। ঐখোয় পূম্নমক ঈপূরোয়না য়ানিংদবা থবক তৌবা মরমনা, চৈরাক ফংবা য়ারবা ঙাক্তনি। ঐখোয়গী পাপ পূম্নমক অসি অমত্তা ঙায়রবা লোমনাইদবা ঈপূরোয়গী মফমদা হকথেংননা তৌরুবা মরমনা, লোইনাইদবা চৈরাক অমদি ফংফম থোক্লবনি। ‘‘মরমদি পাপ তৌরুবগী মহৈদি শিবা হায়বসিনি, অদুবু ঐখোয়গী মপূ ইবুঙো যীশু খৃষ্টগী মতেঙনা লোমনাইদনা হিংবা ঙমহল্লি’’ য় রোমান 6:23)।
অদুম ওইনমক, ঈপূরোয়গী লোমনাইদবা মচানিপা, পাপ চেন্দবা (1 পিটর 2:22), যীশু খৃষ্ট তাইবং মী অমগুম পোকপীরকখি (যোহন 1:1,14) অমসুং ঐখোয়গী ইরাল কোকনবা শিবিখি। ‘‘অশুমনা ঐখোয়গীদমক ঈপুরোয়না মহাক্কী নুংশিবা অদু উৎথোকপী: ঐখোয়না পাপ চেনবা ওইদুনা লৈরিঙৈদা, খৃষ্টনা ঐখোয়গীদমক শিবিখি’’ (রোমান 5:8)। যীশু খৃষ্ট পাং মথক্তা শিখি (যোহন 19:31-42), ঐখোয়না ফংগদবা চৈরাক মহাকনা ফংবিখি (2 কোরিন্থীয় 5:21)। শিরবা মতুং নুমিৎ হুমনি শুরগা মহাক অমুক হিংগৎলকখি (1 কোরিন্থীয় 15:1-4), পাপ অমশুং শিবা মহাকনা ঙম্বগী খুদম উৎখি। যীশু খৃষ্ট শিদুনা মোংফমদা লৈরোন চল্লুবদগী অমুক হিংগৎলকপা অসিদগী মহাক্কী চাওরবা থৌজাল ওইনা লেঙদবা আশাগী অনৌবা মপোক অমা ঐখোয়দা পীনবীরে (1 পিটর 1:3)।
থাজবনা, ঐখোয় পাপতগী নানথোক্কনি অদুগা অরান খুবমগীদমক খৃষ্টদা ওনশিনগনি (পাওখোন 3:19)। ঐখোয়না মহাকপু থাজদুনা, ঐখোয়গী পাপ কোকপিনবা মহাকনা ক্রোসতা শিখিববু থাজরবদি, ঐখোয়বু ঙাকপীগনি অমদি লাইরৈপাক্তা লোমনাইদবা পুন্সিদা হিংলুগনি’’ (যোহন 3:16)। অদোমনা অদোমগী চিননা, ‘যীশুবু মপু ইবুঙোনি’ হায়দোকচরগদি লোয়ননা অশিবশিং মরক্তগী ইবুঙোবু ঈপুরোয়না েহিংগভহন বীঘ্রে হায়বসি ইপুকনিংদা থাজরবদি, অদোমবু কনবিরগনি’ রোমান 10:9)। ক্রোস মথক্তা খৃষ্টবু লোইশিনখিবনি হায়বসিবু থাজবখক্তনা লোমনাইদবা পূন্সি য়ৌনবগী অমত্ত ঙায়রবা লম্বেলনি! ‘‘মরমদি পুকনিংগী থাজবতনা অদোমবু কনবীবা ওইরগসু মসি থৌজালননি, অদুনা মসি অদোমদগী লাকখিবা খুদোল নত্তে, ঈপুরোয়দগীনি- মী কনামত্তনা চাওথোকপা ঙমদনবা, থবকতগীসু নত্তে’’ ( এফিসান 2:8-9)।
অদোমনা যীশু খৃষ্টবু অদোমগী লানবীবা মপু ওইনা লৌশিনবা পাম্বীরবদি, ইথোক্লবা লাইশোল অমা লৈ। নিংশিংবীয়ু, লাইশোল অসি নত্রগা অতোপ্পা লাইশোল অমা হায়রগা অদোমবু কনবীবা ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোল অসিদি অদোমদা অরান খুবম পীবীনবগীদমক অদোমনা ঈপুরোয়বু থাজবা অমসুং তৌবীমল খঙবা উৎপদুবু মহাক্কী মফমদা ফোংদোকনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলরা থৌজাল অমসুং ঙাকপীহৈবা অসিগীদমক নহাকপু থাগৎচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
লোমনাইদবা পূন্সি ফংলব্রা?


text:
যীশুবু অদোমগী লানবীবা মপু ওইনা লৌশিনবা হায়বসিনা তাক্লিবসি করিনো?
ৱাহং: যীশুবু অদোমগী লানবীবা মপু ওইনা লৌশিনবা হায়বসিনা তাক্লিবসি করিনো?
পাওখুম: যীশুবু অদোমগী লানবীবা মপু ওইনা করিগুম্বদা লৌশিনবা লৈখ্রবরা? অদোমনা পাওখুম পীদ্রিঙৈদা, ৱাহং অসিবু শুগায়না তাকপা য়াহনবীয়ু। ৱাহং অসিবু নিংথিনা খঙননবা, অদোম অহানবমক্তদা “যীশুখৃষ্ট,” “ইশাগী ওইবা,” অমসুং “লানবীহৈবা মপু” নিংথিনা খঙবা তাই।
যীশু খৃষ্ট কনানো? মী অয়াম্বনা যীশু খৃষ্টবু অফবা মী, অখঙবা ওজা, নত্রগা ঈপুরোয়না থারকপা মী অমা ওইনা লৌনৈ। হায়রিবশিং অসি যীশুগীদমক্তি খ্বাইদগী চুমলবা ঙাক্তনি, অদুবু মখোয় মহাক অসি তশেংনমক্কী কনানো হায়বা খঙদ্রি। বাইবলনা ঐখোয়দা হায় যীশুদি ঈপুরোয়না তোংশাদা হিংবনি, ঈপুরোয়না অহিংবা মী অমা ওইরকপনি (যোহন 1:1,14 য়েংবিয়ু)। ঈপুরোয়না ঐখোয়বু তম্বীনবা, য়াইফহন্নবা, চুমথোকমিন্ননবা, ঙাকপীনবা-অমদি ঐখোয়গীদমক্তা শিবিনবা মালেমসিদা খোঙদারকখি! যীশু খৃষ্ট ঈপুরোয়নি, শেম্বীবা মপুনি, পুম্নমক ঙম্বা ইবুঙোনি। অদোম অসিগুম্লবা যীশু অসিবু লৌশিনবীরব্রা?
লানবীবা মপু অমা হায়বসি করিনো অমসুং ঐখোয়না লানবীবা মপু অমা করিগী মথৌ তারিবনো? বাইবলনা ঐখোয়দা হায় মদুদি ঐখোয় পুম্নমক পাপ তৌই, ঐখোয় পুম্নমক ফত্তবা থবক তৌই ( রোমান 3:10-18)। ঐখোয়গী পাপকী মহৈনা, ঐখোয়বু ঈপুরোয়না শাওনিংবা অমসুং ৱায়েনবা মতিক চপ চাবনি। মপাল নাইদবা অমদি লোমনাইদবা ঈপুরোয়গী মাইয়োক্তা অয়োল অরান লংজরুবগী অমত্ত ঙায়রবা অচুম্বা ৱায়েলদি মপাল নাইদবা চৈরাক অমা পীবনি রোমান 6:23; ফোংদোকপিবা 20:11-15)। মসিগীদমকনি ঐখোয়না লানবীবা মপু অমা মথৌ তারিবা!
যীশু খৃষ্ট, মালেমসিদা লেংবিরক্তুনা ঐখোয়গী মহুত্তা শিবিখি। যীশুনা শিবসি, ঈপুরোয়গী তোংশা ওইবনা, ঐখোয়গী পাপকীদমক্তা ঙমখৈ নাইদনা কৎথোকপা অমা ওইখি (2 কোরিন্থীয় 5:21)। যীশুনা ঐখোয়গী পাপকীদমক্তা চৈরাক ফংবা ওইনা শিবিখি (রোমীয় 5:8)। ঐখোয়না পীদনবগী যীশুনা মমল অদু পীখি। যীশুনা হিংগৎলকপা অসিনা মহাক্না শিব অসি ঐখোয়গী পাপকীদমক চৈরাক ফংবা মতিক চপ চাবনি তাকই। মরম অসিননি যীশুবু অমখক ওইবা অমদি অমত্তা ঙায়রবা লানবীবা মপুনি হায়রিবা (যোহন 14:6; পাখোনচৎপশিং থবক 4:12)! যীশুবু অদোমগী লানবীবা মপু ওইনা থাজবীরব্রা?
যীশু অদোম “ইশাগী” লানবীবা মপুরা? মী অয়াম্বনা খৃষ্ট্যান লাইনিংবু চচর্চ কাবগুম্না, লাইথৌ তৌবগুম্না, অককনবা পাপ খর তৌদবদৌনা লৌনৈ। মদুদি খৃষ্ট্যান লাইনিং নত্তে। অশেঙবা খৃষ্ট্যান লাইনিংদি যীশু খৃষ্টগা লন্নাই মরী অমা লৈনবসিনি। যীশুবু অদোমগী লন্নাই লানবীবা মপুগুম লৌশিনবা হায়বসি অদোম ইশামক্কী লাইনিং অমসুং থাজবা মঙোন্দা থম্বনি। ঐগীদমক অতোপ্পনা লাই নিংবিরগা ঐবু লানবীবা ঙমলোই। অককনবা থবক খর তৌবা কনাগুম্ববুসু লানবীবা ঙমলোই। লানবীনবা অমত্তা ঙায়রবা লম্বেলদি অদোমগী লানবীবা মপু ওইনা যীশুবু ইশামক্না লৌশিনবা, মহাক্না শিব অদোমগী পাপকী চৈরাক্কীদমক্নি থাজবা, লোয়ননা মহাক্না হিংগৎলকপা অদোমগী লোমনাইদবা পুন্সি শোয়দনবনি হায়বসিনি (যোহন 3:16)। যীশু ইশামক্কী ওইনা অদোমগী লানবীবা মপুরা?
অদোমনা যীশুবু অদোম ইশামক্কী লানবীবা মপু ওইনা লৌশিনবা পাম্বীরবদি, ঈপুরোয়গী মফমদা মখাগী ৱাহৈশিং অসি হায়বীয়ু। নিংশিংবীয়ু, লাইশোন অসি নত্রগা অতোপ্পা লাইশোন অমা হায়বনা অদোমবু কনবিবা ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উৎপা ওইনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগৎচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
যীশুবু অদোমগী লানবীবা মপু ওইনা লৌশিনবা হায়বসিনা তাক্লিবসি করিনো?


text:
ঙাকপীরক্লব্রা? ঈপুরোয়না করমনা ঐহাক্কী পাপ পূম্নমক কোকপীগদৌরিবনো?
ৱাহং: ঙাকপীরক্লব্রা? ঈপুরোয়না করমনা ঐহাক্কী পাপ পূম্নমক কোকপীগদৌরিবনো?
পাওখুম: পাওখোন 13:38 না হায়, ‘‘মরম অদুনা, ইচিন ইনাওশা, মসিমদি খঙজিনবীয়ু মদুদি ইবুঙোগী মপাননা পাপ কোকপা ঙমগনি হায়না নখোয়দা পাও শনদোকচরিবসিনি।’’
ঙাকপীবা হায়বসি করিনো অদুগা মসি ঐহাকনা করিগীদমক মথৌ তারিবনো?
‘‘ঙাকপীবা’’ হায়বা ৱাহৈসিনা অমোৎপা শেংদোকপবু খঙহল্লি, লনদোন অমবু কোকপীবা, শিংদোকপা হায়বনি। ঐখোয়না কনাগুম্বা অমগী মফমদা লাল্লুরবদি, হান্না লৈনরমবা মরীদু নৌহৌনা অমুক থমবা পাম্বদগী মখোয়দা ঙাকপীনবা হায়জৈ। ঙাকপীবা য়ারে হায়দুনা কনাগুম্বা অমবু ঙাকপীবা নত্তে। লাল্লুরগা ঙাকপীবা য়াবা কনাগুম্বা অমত্ত লৈতে। ঙাকপীবা হায়বসি নুংশিবা, থৌজাল, অমসুং মতিক মঙালগী থবক ঙাক্তনি। ঙাকপীবা হায়বসি কনাগুম্বা অমনা নহাক্কী মফমদা তৌনিংবা তৌজখ্রবসু, মহাক্কী মফমদা নুংঙাইতবা অমত্ত লৈতনবা ৱারেপ লৌববুনি।
বাইবলনা ঐখোয়দা অসুমনা হায় মদুদি ঐখোয় পুম্নমক অসি ঈপুরোয়গী মফমদগী ঙাকপীবা মথৌ তাই। ঐখোয় পূমনমক পাপ তৌই। পাওশন 7:20 না ময়ামদা খঙহল্লি, ‘‘তাইবংপানসিদা অরানবা তৌদবা মতমলৈবখিবিক্তা অচুম্বদা তৌবা কনাসু লৈতে।’’ 1 যোহন 1:8 না হায়, ‘‘ঐখোয়না ঐখোয় পাপ চেন্দে হায়রবদি, ঐখোয় ইশানা ইশাবু মীনমজরবনি অমসুং ঐখোয় অচুম্বা তৌদ্রবনি।’’ পাপ পুমনমক অরোয়বদদি ঈপুরোয়গী মাইয়োক্তা হৌবা লাল্হৌবগী থবক ওইরকই। (লাইশোন ঈশৈ 51:4)। মসিগী মহৈদি, ঐখোয়না পাপ হায়দোকচবদগী ঐখোয়বু ঈপুরোয়না তঙায় ফদনা ঙাকপীবা তারকই। ঐখোয়গী পাপশিং অসিবু ঙাকপীদ্রবদি, ঐখোয় পূমনমক ঐখোয়গী পাপকী মহৈ ওইনা লোইবা নাইরোইদবা অৱা অনংদা তাদুনা অদুম্মক লৈখিগনি। (মাথিড 25:46; যোহন 3:36)।
ঙাকপীবা- মসিবু ঐহাকনা করমনা ফংগনি?
থাগৎনিঙাইনি, নুংশিচাওবা অমসুং থৌজালহৈবা ঈপুরোয়না- ঙাইরি কোকপীরগে হায়না ঐখোয়গী পাপশিং! 2 পিটর 3:9 না ঐখোয়দা হায়, ‘‘...ইবুঙোদি অদোমগা লোয়ননা খাঙমিন্নবনি, কনাবুসু মাঙহন্নিংদে, হায়বদি মী খুদিংমক্কী পুকনিং হোংলকপা ইবুঙোনা ঙাইরি।’’
ঐখোয়গী পাপকীদমক্তা অমত্ত ঙায়রবা অচুম্বা চৈরাক্তি শিবনি। রোমান 6:23 গী অহানবা তংখাই শরুকনা লাওনা হায়রি, ‘‘পাপ তৌরুবগী মহৈদি শিবনি...’’ লোমনাইদবা অশিবা হায়বসি ঐখোয়গী পাপকীদমক্তা ঐখোয়না তানশিল্লুবশিং অদুবুনি। ঈপুরোয়না, মহাক্কী মপুং ফারবা থৌরাংদা, তাইবং মী অমা ওইবিরকখি-যীশু খৃষ্ট (যোহন 1:1,14)। যীশু পাং মথক্তা শিখি, ঐখোয়না চপ চান ফংবা য়ারবা শিবগী চৈরাক লোয়নখি। 2 কোরিন্থীয় 5:21 না ঐখোয়দা হায়, ‘‘ইবুঙোগী মপাননা ঐখোয়না ঈপুরোয়গী লাইনিং লম্বীদা চৎপা ঙমনবা, পাপ মশক খঙজদবা ইবুঙোবু ঐখোয়গী ইহুৎ শিলহন্দুনা পাপ চেলহল্লে। 1 যোহন 2:2 না লৈবাক মীয়াম খঙনা লাওথোক্লি, ‘‘ইবুঙো মশামক ঐখোয়গী পাপকীদমক শেংগৎপা ওইবীরি; ঐখোয়গীদা নত্তে, হায়বদি তাইবংপান অপূম্বগীসুনি।’’ যীশু শিরুবদগী হিংগৎলকখি, পাপ অমসুং শিবা মহাকনা মায়থীবা পীরবনি লাওথোকখি (1 কোরিনইয় 15: 1-28)। থাগৎচরি ঈপুরোয়, যীশু খৃষ্টনা শিরুবদগী হিংগৎলকপগী মপাননা, রোমান 6:23 গী অনীশুবা তংখায় শরুক অদু অচুমবনি, ‘‘.. অদুবু ঐখোয়গী মপু ইবুঙো যীশু খৃষ্টগী মপান্দগী ঈপুরোয়দগী ফংবা খুদোলদি লোমনাইদবা পুন্সি অসিনি।’’
অদোমগী পাপশিং কোকখিবা অদোম পাম্বীব্রা? ইশানা লৌথোকচবা ঙমদ্রবা মীগী মরাল হুমদুনা থিগনবা অরানবা ৱাখল অমা অদোমদা লৈবিব্রা? যীশু খৃষ্টবু অদোমগী লানবীবা মপুনি হায়বসিদা থাজবা থমলবদি অদোমগী পাপশিং কোকপীবা শোয়দবনি। এফি 1:7 না হায়, ‘‘ইবুঙোগী ঈগী মমলনা ঐখোয়বু কনবীরে, হায়বদি ঈপুরোয়গী মতিকনা মরাং কায়বা মরমনা পাপশিং কোকনবীরে।’’ যীশুনা ঐখোয়গী শেন্দোল শিংদোকপীখ্রে, অদুনা ঐখোয়বু ঙাকপীবা য়াহল্লে। অদোমনা হেক তৌগদবা হায়ববু যীশুগী মিংদা ঈপুরোয়দা অদোমবু ঙাকপীনবা হায়জৌ, তৌবতবু অদোমগী পাপ কোকপীনবা হোৎনবদা যীশু শিখিবনি হায়বসিদি অদোম থাজবীবা তাই- অদু ওইরবদি মহাকনা অদোমবু ঙাকপীগনি! যোহন 3:16-17 দা অঙকপা পাওজেল অসিমক য়াওরি, ‘‘মরমদি ঈপুরোয়না মালেম অসিব অসুক্কী মতিক নুংশিজৈ হায়বগী খুদমদি মহাক্কী অমত্ত ঙায়রবা মচানিপা ঐখোয়দা পীনবীরে, হায়বদি মহাকপু থাজবা মহাক অদু মাঙখিবদি লায়রদুনা লোমনাইদবা পুন্সিদুম ফংগনি। মরমদি ঈপুরোয়না মচানিপা অদুবু মহাক্কী মপান্দগী মালেম অসিবু কন্ননবা থারকখিবনি, লাল্লে হায়ননবা নত্তে।’’
ঙাকপীবা- মসি তশেংনমক্কী ইরায় লায়বা থবক অদুমকলা?
হোয় মসি অরায়বা থবক অদুমকনি! অদোমনা হোৎনরগা ঈপুরোয়দগী ঙাকপীবা ফংবদি ঙমলোই। অদোমনা ঈপুরোয়দগী ঙাকপীবা মনতিকনরগসু ফংবা ঙমলোই। অদোমগী থাজবতনা, অদোমনা ঈপুরোয়গী মতিক অমসুং থৌজালগী মতেঙদগী মসিবু ফংবা ঙমগনি। যীশু খৃষ্টবু অদোমগী লানবীবা ওইনা অদোমনা লৌশিনবা পামলবা অমদি ঈপুরোয়দগী ঙাকপীবা ফংলবদি, অদোমনা শোনবীগদবা লাইশোল অমা লৈ। লাইশোল অসিমকনা নত্রগা অতোপ্পা লাইশোল অমনা অদোমবু কনবদি ঙমলোই। যীশু খৃস্টবু থাজবখক্তনা পাপশিং কোকখিবদি ঙমগনি। লাইশোল অসি অদোমবু ঙাকপীবা ঙমনবগীদমক অদোমনা ঈপুরোয়বু থাজবা অমদি মঙোন্দা তৌবীমল খঙবা উৎপা ওইনা মহাক্কী মফমদা ফোংদোকপা ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক পাপ লঙজরুরে অদুনা ঐহাকপু চৈরাক পীবীফম থোক্লবনি। অদুবু ঐহাকনা ফংগদবা চৈরাক অদু যীশু খৃষ্টবু থাজরুবগী মপান্না মহাকনা ফংবীখিদুনা ঐহাকপু ঙাকপীরে। অরান খুবম ফংনবগীদমক ঐহাক পাপতগী মায় লৈথোকচবগা লোয়ননা ঈপুরোয়গী মফমদা থাজবা থমজরে। ঈপুরোয়গী অঙকপা ফংলবা মতিক অমসুং ঙাকপীহৈবা থৌজাল অসিগীদমক ঈপুরোয়গী মফমদা তৌবীমল খঙবা উৎচরি।!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
ঙাকপীরক্লব্রা? ঈপুরোয়না করমনা ঐহাক্কী পাপ পূম্নমক কোকপীগদৌরিবনো?


text:
ঐহাক্না শিবা মতমদা লাইরৈপাক চতপা শোয়দ্রবনি হায়বসি মতৌ করম্না খঙবা ঙমগনি?
ৱাহং: ঐহাক্না শিবা মতমদা লাইরৈপাক চতপা শোয়দ্রবনি হায়বসি মতৌ করম্না খঙবা ঙমগনি?
পাওখুম: অদোমগী লোমনাইদবা পুন্সি অমা লৈ অমদি অদোমনা শিবা মতমদা লাইরৈবাক্তা চতপা শোয়দ্রবনি হায়বসি অদোম খঙবীরব্রা? ঈপুরোয়না অদোমবু শোয়হন্নিংদে! বাইবেলনা হায়: “নখোয়গী লোমনাইদবা পুন্সি লৈ হায়বা খঙনবা ঈপুরোয়গী মচানিপা অদুগী মিংদা থাজরিবা নখোয়দা ঐনা ৱারমশিং অসি ইরিবনি” (1 যোহন 5:13)। ঈপুরোয়গী মমাংদা হৌজিকমক অদোম লেপতুনা লৈরে হায়না লৌরসি অদুদগী মহাকনা অদোমদা ৱাহং অসি হংলকই, “ঐনা নখোয়বু করিগীদমক লাইরৈপাক্তা পুগদৌরিবনো?” অদোম করি খুমগনি? অদোম খুম্বা ঙমদবা য়াই। অদোমনা খঙফম থোকপদি ঈপুরোয়না ঐখোয়বু নুংশি অমসুং লোম্বা নাইদনা ঐখোয়না লেল্লুগদবা মফম অদু ঐখোয়না শোয়দনমক্কী মশক খঙবা ঙমনবা লম্বেল অমা মহাকনা পীনবিরে হায়বসিনি। লম্বেল অসিবু বাইবলনা অসুমনা তাকই: “মরমদি ঈপুরোয়না তাইবংপানববু অশুক্কী মতিক নুংশি মরমদি মহাকনা মহাক্কী অমত্তা ঙায়রবা মচানিপা অদুবু এখোয়দা পীবিরে অদুনা মহাকপু থাজবা খুদিংমক মাঙবা নাইদনা লোমনাইদবা পুন্সিদা হিংলগনি” (যোহন 3:16)।
ঐখোয়না অহানবদা খঙগদবদি ঐখোয়বু লাইরৈপাক্তগী লাপথোকহল্লিবা ৱাফম অসিনি। ৱাফম অদুদি মসিনি- ঐখোয়গী পাপ চেনবা হৌনাশানা ঐখোয়বু ঈপুরোয়গা মরী লৈনবদগী লাপথোকহল্লে। হৌনাশা অমসুং অপাম্বদগী ঐখোয় পাপচেনবা ঐবশিংনি। “মরমদি মী পুমনমক পাপ চেনবা মরমনা ঈপুরোয়গী মতিক মঙাল ফংবা ঙমনদ্রে”(রোমীয় 3:23)। ঐখোয়না ইশাবু কনজবা ঙমদে। “মরমদি থৌজালনা নখোয়বু কনবিরে, থাজবনা, ঐখোয়দগী নত্তনা, ঈপুরোয়গী খুদোলনা মসি ঐরে। মী কনামত্তনা চাওথোকতনবা থবকতগী নত্তে”(এফিসিয়া 2:8-9)। ঐখোয় শিরগা নোরোক্তা চতপা মতিক চপ চাবনি। “মরমদি পাপ তৌরুবগী মমলদি শিবনি”(রোমীয় 6:23)।
ঈপুরোয়দি শেঙই অমদি চুমই অদুনা শোয়দনমক্কী পাপ চেনববু চৈরাক পি, অদুবু মহাকনা ঐখোয়বু নুংশিবা মরমনা ঙাকপি হৈবা পীনবিরমলে। যীশুনা হায়রমই: “লম্বী অদুসু অচুম্বা অদুসু হিংবদুসু ঐনি। ঐগী মতেঙ য়াওদনা কনামত্তনা ইপাগী মফমদা লাকপা ঙমদে”(যোহন 14:6)। যীশুনা ঐখোয়গীদমক্তা ক্রোশ মথক্তা শিবিখি: “মরমদি ঈপুরোয়গী মফমদা নখোয়বু পুশিন্নবা, লাইনিং চেতবশিং লাইনিং চেতহল্লে হায়বদি খৃস্টনসু পাপকীদমক অমুক্তং শিবিরে, ইবুঙোবু হকচাংগী মরিদা শিহল্লে অদুবু থৱয়গী মরীদদি হিংহল্লে”(1 পিতর 3:18)। যীশু শিরুবদগী হিংগতহনখি: “ইবুঙো ঐখোয়গী পাপকীদমক শিদোকনবা পিথোকলে অদুগা ঐখোয়বু চুমথোকমিন্নবা ঙমনবগীদমক হিংগতহনবিরে”(রোমীয় 4:25)।
অসুমনা, অহৌবগী ৱাহং অদুদা হন্না অমুক চতসি- “ঐহাকনা শিবা মতমদা লাইরৈপাক্তা চতপা শোয়দ্রবনি হায়বসি ঐহাকনা করমনা খঙগদৌরিবনো? অসিনি পাওখুমদি - মপু ইবুঙো যীশু খৃস্ট্দা থাজবা থম্মু অদু ঐরবদি নখোয়বু লানবিগনি”(পাখোনচতপা 16:31)। “ইবুঙোবু লৌশিঞ্জরবা মী পুমনমক্কী মফমদা, হায়বদি ইবুঙোগী মিংদা থাজরবা মখোয় অদুদা, ঈপুরোয়গী মচাশিং ঐরকনবা ইবুঙোনা মতিক পিনবিরে”(যোহন 1:12)। অদোমনা লোমনাইদবা পুন্সিবু লেমনা ফংবা খুদোল অমগুমনা ফংবা ঙমগনি। “ঈপুরোয়গী খুদোলদি ঐখোয়গী ইবুঙো যীশু খৃষ্টদা লোমনাইদনা হিংবা পুন্সি অসিনি”(রোমীয় 6:23 )। যীশুনা হায়রমই: “মখোয়না পুন্সিদুনা মপুং ফান লৈননবা মরমগীদমক ঐহাক লাকখিবনি” (যোহন 10:10)। অদোমনা লাইরৈপাক্তা যীশুগা লোয়ননা লোমনাইদনা লেনবা ঙমগনি, মরমদি মহাকনা ৱাশকলমই: “অসুমনা ঐনা চততুনা নখোয়গীদমক মফম অমা থৌরাং তৌরবদি, ঐনা লৈরিবা মফম অদুদা নখোয়সু লৈননবা ঐনা অমুক লাক্তুনা নখোয়বু ইনাক্তা পুজেমগনি”(যোহন 14:3)।
অদোমনা যীশু খৃষ্টবু অদোমগী লানবিহৈবা ঐনা লৌশিনবগা লোয়ননা ঈপুরোয়গী মফমদগী ঙাকপি হৈবা ফংনিংলবদি, অদোমনা শোনবা ঙমগদবা লাইশোন অমা মসিদা লৈরে। লাইশোন অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। হায়বদি খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
ঐহাক্না শিবা মতমদা লাইরৈপাক চতপা শোয়দ্রবনি হায়বসি মতৌ করম্না খঙবা ঙমগনি?


text:
লেঙশিনবীরকসি মৈতৈ লোনগী www.GotQuestions.org!
বাইবলগী ৱাহংশিং পাওখুম পীজরে
ঐখোয়না হায়জরি, মদুদি ঐখোয়গী ওইনা হৌজিকমক্কীদি মৈতৈলোনদা হংবীরকপা ৱাহংশিংগী পাওখুম পীবা ঙমখিরোই। অদোমনা ইংলিস ইবা অমসুং পাব ঙমবীরবদি, অদোমগী ৱাহংশিং মসিদা হংবীরকপা য়াগনি-http://www.gotquestions.org/Bible-Questions.html.
মখাদা পীরিবা লমায়শিং অসি মৈতৈলোনদা ইরবনি:
অফবা ৱাপাও
লোমনাইদবা পূন্সি ফংলব্রা?
ঙাকপীরক্লব্রা? ঈপুরোয়না করমনা ঐহাক্কী পাপ পূম্নমক কোকপীগদৌরিবনো?
হন্নমুক পোকলবা খৃস্ট্যান অমা ওইরবা হায়বসিনা তাকলিবসি করিনো?
লাইনিং পথাপ মরী হায়রিবসি করিনো?
ঐহাকনা ঈপুরোয়গা করমনা চুমথোকমিন্নবা ঙমগনি?
লাইরৈপাক য়ৌনবা অমত্ত ঙায়রবা লম্বেল যীশুরা?
ঐহাক্না শিবা মতমদা লাইরৈপাক চতপা শোয়দ্রবনি হায়বসি মতৌ করম্না খঙবা ঙমগনি?
শিরবা মতুংদা পুন্সি লৈরিবরা?
যীশুবু অদোমগী লানবীবা মপু ওইনা লৌশিনবা হায়বসিনা তাক্লিবসি করিনো?
অরান খুবমগী থৌরাং হায়বসি করিনো?
অচুম্বা য়াইরোন (ধর্ম্ম) নো?
রোমীয়গী অরান খুবম লম্বেল হায়বসি করিনো?
পাপচেনবগী হায়জবা হায়বসি করিনো?
খৃষ্ট্যান হায়বসি করিনো?
ঐহাক যীশুদা থাজবা থমজরে .. মখা করি?
অফবা ৱাপাও
ভগবান অস্তিত আছ ক? এর কোন প্রম্নাও আছ ক?
যীশু খৃষ্টগী ক?
যীশু খৃষ্টগী ঈশ্বর? যিশু কি কখনও নিজেকে ঈশ্বর বলে দাবী করেছিলেন?
ঈপূরোয়দা য়াওরিবা মতিক ময়ায়শিং অসি করি করিনো?
ঈপূরোই তশেংবমক্কী ওইবরা?
বাইবল তশেংনমক্কী ঈপূরোয়গী ৱাহৈমকলা?
খৃষ্ট্যানিতি করিনো অমসুং খৃস্ট্যানশিংনা করিবু থাজবগে?
পূনসিগী ৱাহনথোক করিনো?
বাইবলগী ৱাহংশিং পাওখুম পীজরে


text:
ঐহাক যীশুদা থাজবা থমজরে .. মখা করি?
ঐহাক যীশুদা থাজবা থমজরে .. মখা করি?
নুংঙাইরে! অদোমগী পুন্সিবু মশক হোংহনবা ঙমগদবা ৱারেপ অমা অদোমনা লৌবিবসিদা! অদোমনা অসুমনা হংবীরকপা য়াই, ‘‘মখা করি? ঐহাকনা করমনা ঈপুরোয়গা লোয়ননা খোঙশানবা হৌগনি?’’ বাইবলদগী লৌথোরকপা মখাদ পীরিবা খোঙফম মঙা অসিনা অদোমগী লমবেল তাক্কনি। অদোমগী খোঙচৎ মনুংদা অদোমনা ৱাহং হংনিংলকপা মতমদুদা, হাংদোক্লগা য়েংবীয়ু www.gotquestions.org/Meitei
1। অদোম অরান খুবম মশক খঙনবা হোৎনরে হায়বসি শোয়হনবীরগনু
1 যোহন 5:13 না ঐখোয়দা হায়, ‘‘ঈপুরোয়গী মচানিপা অদুগী মিংদা থাজবা থমলবা নখোয়দা লোম্বা নাইদনা হিংবা লৈরে হায়বসি নখোয়না খঙননবা, ঐনা ৱারমশিং অসি নখোয়দা ইরবনি।’’ ঈপুরোয়না ঐখোয়বু অরান খুবম মশক খঙহন্নিংই। ঐখোয়বু কনবিরে হায়বসি শোয়দ্রবনি খঙনবা ঈপূরোয়না ঐখোয়বু চোতনা থাজবা থমহন্নিংই। অরান খুবমগী মরু ওইবা ৱাফম খর ঐখোয় শমলপনা, য়েংমিন্নসি:
(a) ঐখোয় পূম্নমক পাপ চেল্লে। ঈপুরোয়না নুংঙাইরোইদবা থবকশিং ঐখোয় পূমনমকনা তৌদুনা লৈরে (ী রোমান 3:23)।
(b) ঐখোয়গী পাপকী হায়রুরবদি, ঐখোয় ঈপুরোয়দগী মতম চুপ্পা তোখায়না থমদুনা চৈরাক পীবা চপ চারবনি ( রোমান6:23)।
(c) ঐখোয়গী পাপকীদমক চৈরাক কোকনবা যীশুনা ক্রোশ মথক্তা শিবিখি (রোমীয় 5:8; 2 কোরিন্থীয় 5:21)। ঐখোয়না ফংগদবা চৈরাক অদু ফংদুনা, যীশুনা ঐখোয়গী মহুৎ শিন্দুনা শিবিখি। যীশুনা অমুক হিংগৎলকপসিনা মহাকনা শিরুবসি ঐখোয়গী পাপকীদমকনি হায়বা চপ চানা উৎলে।
(d) মহাকনা শিরুবসি ঐখোয়গী পাপকীদমকনি হায়বসিদা থাজদুনা যীশুদা থাজবা থমলিবা মখোয় পুমনমক্তা ঙাকপীবা অমদি অরান খুবম ঈপুরোয়না পীনবীরবনি (যোহন 3:16; রোমীয় 5:1; রোমীয় 8:1)।
মসি অরান খুবমগী পাওজেলনি! অদোমনা অদোমগী লানবীবা মপু ওইনা যীশু খৃষ্টদা অদোমগী থাজবা থম্বীরবদি, অদোমবু কনবীরবনি। অদোমগী পাপ পুমনমক কোকপীখ্রবদি ঈপুরোয়না অদোমবু কৈদৌঙৈদসু থাদোকলরোই অমসুং হুনদোকলরোই (রোমীয় 8:38-39; মাথি 28:20)। নিংশিংবিয়ু, অদোমগী অরান খুবম যীশুনা পীবা ঙম্বনি (যোহন 10:28-29)। অদোমনা অদোমগী লানবীবা মপু ওইনা যীশুখক্তবু লৌশিনজবা ঙমলবদি অদোম লাইরৈপাক্তা ঈপুরোয়গা লোয়ননা লোম্বা নাইদনা হিংলুগনি হায়বসিদা থাজবা ঙমগনি!
2। বাইবল তম্বীবা ঙম্বা অফবা চচর্চ অমা খঙনবা থিবিয়ু।
শঙ অমগুমনা চচর্চপু খনবীগনু। চচর্চ হায়বদি মফম অদুদা পূল্লিবা মীশিং অদুবুনি। যীশু খৃষ্টবু থাজবশিং অমগা অমগা য়েন্নদুনা চামিন্নৈ হায়বসি য়ামনা মরূ ওইবা ৱাফম অমনি। মসি চচর্চকী মরূ ওইবা ওইহন্নিংবশিং মনুংদ অমনি। হৌজিক্তি অদোমগী থাজবা যীশু খৃষ্টদা থমখ্রবা মরমনা, ঐখোয়না অদোমদা কনশিন্না হায়জরি মদুদি অদোমগী লৈফম অদুৱাইদা বাইবলবু চপ চান থাজজবা চচর্চ অমা ফংনবা থিবিরগা পাষ্টরদুগা ৱারী শান্নবীয়ু। যীশু খৃষ্টদা অদোমনা নৌনা থাজরকপা অদুগী মতাঙদা খঙহনবীয়ু।
চচর্চকী অনীশুবা ওইহন্নিংবা অমদি বাইবল তম্বীবনি। অদোমগী পুন্সিদা ঈপুরোয়গী পাওতাকশিং মতৌ করমনা পানশিনগদগে খঙনবা অদোম তমশিনবীয়ু। বাইবলবু খঙলবদি পুন্সি মায় পাকনা হিংবগা লোয়ননা পাংগলসু কল্লবনি। 2 তিমোথিয় 3:16-17 না হায়, ‘‘পূয়া পুম্নমক ঈপুরোয় য়াওরিবনি, অদুনা ঈপুরোয়গী মী ওইরবা পুমনমক্ অফবা থবক খুদিং মপুং ফান তৌনবা, অচুম্বা লম্বী খঙনবা, ৱারক ৱাতেম তৌনবা, চুমথোকনবা অমদি হৈনবা মরমগীদমক কান্নবা তৌরক্কনি।’’
চচর্চকী অহুমশুবা ওইহন্নিংবা অমদি ঈরাৎপনি। ঈরাৎপা হায়বসি ঈপুরোয়বু মহাকনা তৌখিবা থবক পুম্নমক অদুগীদমক্তা তৌবীমল খঙবা উৎপনি! ঈপুরোয়না ঐখোয়বু কনবিবনি। ঈপুরোয়না ঐখোয়বু নুংশিবিরি। ঈপুরোয়না ঐখোয়গীদমক পৈশিনবীরি। ঈপুরোয়না ঐখোয়বু লমজিং লমতাকপীরি। ঐখোয়না মহাকপু তৌবীমল খঙবা উৎফম থোক্তব্রা? ঈপুরোয়দি অশেঙবনি, অচুম্বগী মশকনি, নুংশি চাওবনি, থৌজাল হৈবনি, অমসুং মতিক মঙাল নাইবনি। ফোংদোকপীবা 4:11 না হায়, ‘‘ঐখোয়গীদি মপু ইবুঙো, ঐখোয়গীদি ঈপুরোয়, ইবুঙোদি মতিক মঙাল চাওবনি অমদি ঈকায়খুমনফমনি অমদি পাঙ্গল চাওবমকনি, মরমদি ইবুঙো নহাকনা পোৎ পুমনমকপু শেমবীবনি, নহাক্কী অনিংবা মতুংইন্না পুম্নমক শেমবীদুনা মখোয় হিংজরিবনি।’’
3। ঈপূরোয়গী ৱাখলদা লুপনবা নুংতিগী মতম কাইথোকপীয়ু।
ঈপুরোয়গী ৱাখলদা লুপনবা নুংতিগী মতম কাইথোকপা ঐখোয়গীদমক্তদি মসি য়াম্নমক মরূ ওইবনি। মসিবু মীওই খরনা ‘‘অচিকপা মতম’’ কৌই। খরনা মসিবু ‘‘থৱায় হকচাং লুপ্পা’’ কৌই, মরমদি মতমসিদা ঐখোয়না ঈপুরোয়গী ৱাখলদা পুংলুপ লুপশিনবা ঙমগনি। মীওই খরনা অয়ুক্কী মতমনা হেন্না পামনৈ, খরনা নুংদাংৱাইরমদনা হেন্না পামনৈ। মতমগী ৱাফম অসিদি করিশু থোইদোক্তে হায়বদি অদোমনা পাঙথোকনিংবা মতমদুদা অদুম্মক চৎথবা য়াই। লুরিবা ৱাফমদি ঈপুরোয়গা লোয়ননা লৈমিন্নবা ঙমননবা অদোমগী মতম চাং নাইনা কাইথোকলিব্রা হায়বসিনি। ঈপুরোয়গা লোয়ননা লৈমিন্নখিবা মতম করি থৌদোকশিংদা য়াওবীখ্রবগে?
(a) হায়জবা। হায়জবা হায়বসি ঈপুরোয়গী মফমদা ইচম চমনা অনিংবা ফোংদোকপবু খঙনৈ। ঈপুরোয়গী মফমদা অদোমগী ফিভম অমসুং অপাম্বা ফোংদোকপীয়ু। লৌশিং অমসুং পাওতাক পীবীনবা ঈপুরোয়গী মফমদা হায়জবীয়ু। অদোমগী মথৌ তাবশিং পীবীনবা ঈপুরোয়গী মফমদা হায়জবীয়ু। অদোমনা ঈপুরোয়বু অসুক্কী মতিক নুংশিজবা অমদি মহাকনা অদোমগীদমক তৌবীখিবা পূমনমক অদুবু অদুক্কী মতিক শীংথাদুনা মঙোন্দা ৱারী ওইনা লিবিদুনা তাহনবীয়ু। মদুনি হায়জবা কৌনরিবা পুমনমক।
(b) বাইবল পাবা। বাইবলবু চচর্চ, নোংমাইজিং স্কুল, অমসুং/ নত্রগা বাইবল নৈনফমদা তম্বীরবসু- ইশাগী য়েংদুনা বাইবল পাব মথৌ তাই। মায় পাক্লবা খৃষ্ট্যান পুনসি অমদা হিংনবা অদোমনা খঙনিংলিবা খুদিংমক বাইবলদা য়াওরি। মতৌ করমনা অফবা ৱারেপশিং লৌগদগে, মতৌ করমনা ঈপুরোয়গী অনিংববু মশক খঙবা ঙমগদগে, মতৌ করমনা অতোপ্পগী মফমদা মিনিষ্ট্রি তৌগদগে, অমদি মতৌ করমনা লাইনিং লম্বী চাওখৎহনগদগে হায়রিবশিং অসিগী মতাঙদা ঈপুরোয়না তাকপা পাওতাক মসিদা য়াওরি। বাইবল অসি ঐখোয়দা পীবীরবা ঈপুরোয়গী ৱাহৈদুমকনি। বাইবল অসিমক ঈপুরোয়বু নুংঙাইহনবা অদুগা ঐখোয়বুসু পেলহনবা লমবী অমদা ঐখোয়গী পুনসি করমনা লেনগদগে তাকপা পূন্সিদা চঙদবা য়াদবা ঈপুরোয়গী পাওতাক য়াওবা খুৎপায়নি।
4। লাইনিং লম্বীদা অদোমবু মতেং পাংব ঙম্বশিংগা মরী ফনা থম্বীয়ু।
1 কোরিন্থীয় 15:33 না ঐখোয়দা তাকলি, ‘‘শেরান্ননা লমজিংহনগনু: ‘ফত্তবা মী তিন্নরবদি অফবা লমচৎ মাঙখিবনি।’’ বাইবলদা ‘‘ফত্তবা’’ মীওইশিংনা ঐখোয়গী ঈথক্তা তৌবা ঙম্বশিং মরমদা ঐখোয়না চেকশিনগদবশিং পিক থন্না য়াওরি। পাপকী মশক ওইরবা থবকশিং তৌদুনা লৈরিবশিংগা মতম লেনমিন্নবা তারবদি ঐখোয়বুসু অদুগুম্বা থবকশিং অদুদা চিংথগনি। ঐখোয়গী অকোয়বদা লৈরিবা মীশিংগী লমচৎনা ঐখোয়গী ঈথক্তা ‘‘মমি তাশিনবা’’ শোয়দবনি। ঐখোয়গী অকোয়বদা ইবুঙোবু নুংশিবা অমদি মঙোন্দা থৱায় লুপলবশিং লৈহনবা অসুক্কী মতিক মরূ ওই হায়রিবসি মরম অসিদগীনি।
অদোম্বু মতেঙ পাংবা অমদি পুকনিং থৌগৎপা ঙম্বা মরুপ অমা অনীদং, অদোমগী চচর্চতগী ফংবা ঙম্ব্রা য়েংবীয়ু (ইব্রিয় 3:13; 10:24)। অদোমগী অচিকপা মতম, অদোমনা তৌরিবশিং, অমদি অদোমগা ঈপুরোয়গা চৎমিন্নবা অসিগী মতাংদা অদোম্বু থৌদাং লৌহন্নবা অদোমগী মরুপশিংদা শিন্নবীয়ু। হায়রিবসিমক অদোমনা মখোয়গীদমক্তা তৌবা ঙমলগদ্রা হায়না মখোয়দা হংবীয়ু। ইবুঙোবু মখোয়গী লানবীহৈবনি হায়না মশক খঙবা ঙমদবা অদোমগী মরুপ পুমনমক অদোমনা তিন্নবিদবা তাই হায়বদি নত্তে। মখোয়গা মখা চৎথনা মরুপ শান্নবীবগা লোয়ননা মখোয়বু নুংশিবীয়ু। অদোমগী পুন্সি যীশুনা হোংহনবীখ্রে অমদি অদোমনা হান্না তৌরম্বশিং অদুগা চপ মান্নবা থবকশিং অদোম তৌদ্রে হায়বসি মখোয়দা ইচম চমনা খঙহনবীয়ু। অদোমগী মরুপশিংগা লোয়ননা যীশু মশক খঙমিন্নবা ঙমনবগী খুদোংচাব অদোমদা পীনবীয়ু হায়না ঈপুরোয়গী মফমদা খুরুম্বীয়ু।
5। বাপ্টাইজ তৌথোকপীবা।
বাপ্টাইজ তৌববু মী অয়াম্বনা শেরান্ননা লৌনৈ। ‘‘বাপ্টাইজ’’ হায়বা ৱাহৈসিমক ঈশিংদা লুপ্পবু খঙনৈ। বাপ্টাইজ তৌবা অসিমক অদোমগী অনৌবা লাইনিং খৃষ্টদা ওইরে অমদি অদোমগী পুকনিং মঙোন্দা লুপশিনবা ঙমলে হায়না মীয়াম খঙনা লাওথোকপা বাইবলনা তাকপা লম্বেলনি। ঈশিংদা লুপহনবগী থবক অসিনা খৃষ্টগা লোয়ননা লৈরোন চনমিন্নরুবগী মওংনি। ঈশিংদগী ফাওগৎলকপা অসিনা খৃষ্টগা লোয়ননা অমুক হিংগৎমিন্নরকলে তাকপনি। বাপ্টাইজ তৌরুবদগী ইশামক যীশুনা শিরুবা, যীশুবু লৈরোন চললুবা অমদি যীশুনা হিংগৎলকখিবা অসিনচিংবা অসিগা পাংখক ওইরবনি (রোমীয় 6:3-4)।
বাপ্টাইজ তৌবনা অদোমবু কনবীবদি নত্তে। বাপ্টাইজ তৌবনা অদোমগী পাপশিং কোকহন্দে। বাপ্টাইজ তৌবা হায়বসি হায়বা ইনবগী ইচম চম্বা খোঙথাং অমনি, অরান খুবমগীদমক খৃষ্টখক্তদা অদোম থাজরে হায়না মীয়াম খঙনা লাওথোকপনি। বাপ্টাইজ তৌবা মরূ ওই মরমদি মসি হায়বা ইন্নবগী খোঙথাং অমনি- খৃষ্টবু থাজবগী মীয়াম খঙনা লাওথোকপনি অমসুং মঙোন্দা অদোম পুংলুপ লুপশিনজরে তাকপনি। অদোম বাপ্টাইজ তৌনিংদুনা শেম শারবদি, অদোম পাষ্টর অমগা ৱারী শান্নবীয়ু।
ঐহাক যীশুদা থাজবা থমজরে .. মখা করি?


text:
অচুম্বা য়াইরোন (ধর্ম্ম) নো?
ৱাহং: অচুম্বা য়াইরোন (ধর্ম্ম) নো?
পাওখুম: ফাস্ট ফুড রেষ্টোরেন্টশিংনা ঐখোয়না পাম্ব চীঞ্জাক অদুমক পীবীদুনা ঐখোয়বু শুমই। কোফি য়োনবা দুকান খরনা তোঙান তোঙানবা কোফি মনম অমদি মখল চাম্মগী মথক্তা শেম্বা হৈবগীদমক চাওথোকচৈ। ঐখোয়না য়ুম অমসুং কার লৈবা মতমদসু, ঐখোয়না পামলিবদু খন্ননবা পীরিবা মওংশিং অদুদগী অমা খন্ননবা হোতনৈ। ঐখোয় চোকোলেত, ভানিলা, অমসুং ষ্ট্রোবেরিগী তাইবং অমদা তাওদুনা লৈরোই। অপাম্বা খনবনা নিংথৌনি! ঐখোয় ইশাগী অপাম্বা অমসুং মথৌ তাবশিং মতুং ইন্না ঐখোয়না পামলিবদুমক ফংবা ঙমলবনি।
মরমসিনা অদোমগা চপ চান চুশিন্নবা য়াইরোন অমগী মতাংদদি করমতৌবা তাবগে? অরানবা তৌদবা, অপাম্বা তাল্লক্তবা, অমসুং তৌবা য়াই য়াদেগী নুঙাইতবা ময়াম অমনা অথিংবা পীদবা য়াইরোন অমগী মতাংদনা করমনা তৌবা? মসিদি মতাংসিদা চন্নদে, ঐনা হায়খিবগুমনা, হায়বদি য়াইরোনবু চানিংবা আইস ক্রিম মখল অমগী মহাওগুমনা খনবা য়াবা পোতশকলা?
ঐখোয়গী লেঙদবা ফিরেপ অসিবু য়ানিংদবা খোঞ্জেল ময়াম অমা লৈ, অদুনা করিগী যীশুবু কনাগুম্বনা, হায়বদি, মুহাম্মদ নত্রগা কোনফিসিয়স, বুধ, নত্রগা চার্লস ট্যাজ রাসেল, নত্রগা যোসেফ স্মিথ হায়রিবশিংসিগী মথক্তা লৈ হায়না লৌগদৌরিবনো? পুম্নমক্কী তুংদা, লম্বী পুম্নমক অসিবু লাইরৈপাক য়ৌদবারা? য়াইরোন পুম্নমক অসি মপুংদা চপ মান্নদব্রা? লম্বী পুম্নমক ইন্দিয়ানা কৌবা মফমদুদা য়ৌদবা মরমনা য়াইরোন পুম্নমক লাইরৈপাক য়ৌদে হায়বসিদি অচুম্বমক্নি।
যীশু মথন্নতনা ঈপুরোয়গী তৌঙম্বশিং হায়দোক্তুনা ঙাংবা শকপা তৌই মরমদি যীশু মথন্নতনা অশিববু মায়থিবা পীখি। মুহাম্মদ, কোনফিসিয়স,অমসুং অতৈশিং ঙসি ফাওবদা মশা মশাগী মোংফমদা উফুল ওনখিবমক্তনি, অদুবু যীশুদি, মশামক্কী শক্তিতনা, তমথিরবা রোমানগী ক্রোস মথক্তা শিরবা মতুং নুমিত হুমনি লৈরগা মংশঙদগী হৌগতলগা চতখি। অশিবগী মথক্তা লৈবা কনাগুম্বশিং ৱাফমসিদা পুক্নিং চঙবা য়াগনি। অশিবগী মথক্তা লৈবা কনাগুম্বশিং ৱাফমসি তাবীবা য়াগনি।
যীশুনা হিংগতলকপবু য়ানিংবা উতপা অসিমক হেনমল্লবনি। অহানবদা, হিংগতলকলিবা খৃষ্টবু মমিতমক্না উহৌবা মীওই চামঙাগী মথক্তা লৈরমই! মদুমক মিতনা উহৌবা ময়াম অমনি। খোঞ্জেল চামঙাবু তাশিন্নদবা য়ারোই। ইহাং হাঙলবা মংশঙ অদুগী ৱাফমসু লৈরি; যীশুগী য়েক্নবশিংনা মহাক্কী অশিবা, থৱায় য়াওদ্রবা হকচাং অদু পুথোক্তুনা হিংগতলকপগী ঙাংনরিবা ৱা পুম্নমক অদু য়াম্ন লায়না ককপা য়ারমই, অদুবু মখোয়না পুথোক্নবা অশিবা মশা অমত্তা লৈরমদে! মংশঙ অদু ইহাঙ হাঙলমই! মহাক্কী হকচাং মহাক্কী তুংইনবশিংদুনা হুরানবা ঙমলমগদ্রা? ঙমলোই, মী য়ামনা চঙলগা অসিগুম্বা থবক অমা তৌবা ঙমদনবা, যীশুগী মংশঙ অদু খুতলায় পায়বা সিফাইশিংনা য়াম্ন চেকশিন্না ঙাক শেল্লমই। মহাকপু ফাব অমসুং পাং তিংবদা কিমন্দুনা চেনখিবা মহাক্কী খ্বাইদগী লুনা তৌজবা তুংইনবা কিগল্লবা মীওং কয়াগী ঙাফাবশিং অদুনা, নিংথিনা তম্বীরবা সিফাইগী শিনফমদা হিংলিবশিং অদুগা শয়েং পাম্বোম ঙানরুবা সুকঙম্মক ঙমলোই। ইচম চম্বা ৱাফমদি যীশুনা হিংগতলকপা শন্দোক্না তাকলুবগী থোইদোক্ত্রে হায়বসিনি!
অমুক্কা, অশিবগী মথক্তা লৈবা কনাগুম্বশিং ঐখোয়গীসি তাবীবা য়াগনি। যীশুনা অশিবগী মথক্তা মহাক্কী শক্তিবু চুমই উতখি, মরমসিনা, মহাক্না হায়রিবসি করিনো ঐখোয় তাশিনবা মথৌ তাই। যীশুনা কনশিন্না হায় অরান খুবম ফংনবগী অমত্তা ঙায়রবা লম্বেলদি মহাকনি (যোহন 14:6)। মহাকনা লম্বেল অমা নত্তে; মহাকনা লম্বেল ময়ামগী মনুংদগী অমা নত্তে, হায়বদি যীশু লম্বেল অদুমকনি।
অসুমনা যীশু অসিমক্না হায়, “শুরিনোমলিবা অমদি পোতলুম ৱানা পুরিবা নখোয় পুম্নমক ঐঙোন্দা চঙলক্লবদি, ঐহাক্না নখোয়বু পোথ্থাহনগনি” (মাথি 11:28)। লাকঙম ফাঙমদবা মালেমনি অদুনা পুন্সি অসি খুদোংথিনিঙাইনি। ঐখোয় অয়াম্বা শাথিনা ঈমু নাইমু তানরি, চৈফম নাইনা ফুদতনরি, অমদি লানফম ময়ামগী থাংফম তারি। য়ানিংব্রা? অদুনা নহাক্না করি পামলিবা? পাঙ্গল হনজিনবা নত্রগা ইচম চম্বা য়াইরোন অমরা? হিংদুনতা লৈবা লানবীবা মপু নত্রগা অশিবা “মায়চৌ” ময়াম মরক্তগী অমরা? কান্নবা মরী নত্রগা করিসু লৈতবা থৌ তৌবশিংলা? যীশুদি পামই হায়দুনা খল্লুবা অমা নত্তে- মহাক্তি ঐখোয়গী অপাম্বা অদুমক্নি!
অদোমনা ঙাকপীবা থিবিবা ঐরবদি যীশুনা অচুম্বা “য়াইরোন” অদুমক্নি (পাখোনচতপশিং 10:43)। অদোমনা ঈপুরোয়গা ৱাহন্থোক লৈবা মরী অমা থম্বা পামলবদি যীশুনা অচুম্বা “য়াইরোন” অদুমক্নি (যোহন 10:10)। অদোমনা লাইরৈপাক্তা অরেপ্পা য়ুম অমা থিবিবা ঐরবদি যীশুনা অচুম্বা “য়াইরোন” অদুমক্নি (যোহন 3:16)। অদোমগী লানবীবা মপু ঐনা যীশু খৃষ্টদা অদোমগী থাজবা থমবিয়ু - অদোম মসিদা ৱাবা লৈররোই! অদোমগী পাপ কোকপীনবগীদমক মঙোন্দা থাজবা থমবিয়ু- অদোম নিংবা কায়বা ঐরোই।
অদোমনা ঈপুরোয়গা “অচুম্বা মরী” অমা থম্বা পামবিরবদি, মসিদা অশেম্বা লাইশোল অমা লৈরে। নিংশিংবীয়ু, লাইশোল অসি নত্রগা অতোপ্পা লাইশোল অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
অচুম্বা য়াইরোন (ধর্ম্ম) নো?


text:
রোমীয়গী অরান খুবম লম্বেল হায়বসি করিনো?
ৱাহং: রোমীয়গী অরান খুবম লম্বেল হায়বসি করিনো?
পাওখুম: রোমীয়গী অরান খুবম লম্বেল হায়বসি রোমীয় কৌবা বাইবল লাইরিক্কী ৱাহৈপরেংশিং শীজিন্নদুনা অরান খুবমগী খৃষ্টনা পামিন্নবগী লম্বেল অমনি । মসি ঐখোয়না করিগীদমক অরান খুবম মথৌ তারিবনো, ঈপুরোয়না করম্না অরান খুবম পীরিবনো, ঐখোয়না করম্না অরান খুবম ফংগনি অমসুং করিনা অরান খুবমগী মহৈশিং ঐবনো শন্দোক্না তাক্নবা অচুম্বা অদুগা মপাঙ্গল য়াম্না কনবা পাম্বৈ অমনি।
রোমীয়গী অরান খুবম লম্বেলগী অহান্বা ৱাহৈ পরেংদি রোমীয় 3:23 অসিনি, “মরমদি পুম্নমক পাপ তৌবা মরমনা, ঈপুরোয়গী মতিক মঙাল ফংনদ্রে।” ঐখোয় পুম্নমক পাপ তৌই। ঐখোয় পুম্নমক ঈপুরোয়না য়নিংদবা থবকশিং তৌই। লাঞ্জদবা কনামত্তা লৈতে। রোমীয় 3:10-18 না ঐখোয়গী পুন্সিদা পাপপু করি ঐনা উবা হায়বসিগী মপুং ফারবা শকফম অমা উতলি। রোমীয়গী অরান খুবম লম্বেল হায়বসিগী অনীশুবা পুয়া, রোমীয় 6:23 না, পাপতগী ঐরকপশিং ঐখোয়দা তম্বী-“মরমদি পাপ তৌরুবগী মমলদি শিবনি; অদুবু ঈপুরোয়গী খুদোলদি ঐখোয়গী ইবুঙো যীশু খৃষ্টগী মতেংদগী ফলংবা লোমনাইদবা পুন্সি অসিনি।” ঐখোয়না পাপ তৌরুবগী ফংলকপা চৈরাকতি শিবনি। হকচাংনা শিখিবা অসিখক্তা নত্তে, হায়বদি মতমপুম্বগী ঐনা শিখিবা অসিনি!
রোমীয়গী অরান খুবম লম্বেলগী অহুমশুবা ৱাহৈ পরেংদি রোমীয় 6:23 অসিদা খোমজিল্লগা থাদোরকলিবা অসিনি, “অদুবু ঈপুরোয়গী খুদোলদি ঐখোয়গী ইবুঙো যীশু খৃষ্টগী মতেংদগী ফংবা লোমনাইদবা পুন্সি অসিনি।” রোমীয় 5:8 না লাওথোকলি, “অদুবু ঈপুরোয়না মহাক মশাগী নুংশিবা ঐখোয়দা প্রমান তৌদুনা উতলি, অদু ফাওবদা ঐখোয় পাপচেনবা ঐদুনা লৈরি, খৃস্টনা ঐখোয়গীদমক শিবিখি।” যীশু খৃস্টনা ঐখোয়গীদমক শিবিখি! যীশুনা শিবিখিবা অসিনা ঐখোয়গী পাপকী মমল পিখি। যীশুনা হিংগতলকখিবা অসিনা ঈপুরোয়না ঐখোয়গী পাপকী মমল ঐনা যীশুনা শিখিববু য়াবিরে হায়বগী খুদম উতলি।
রোমীয়গী অরান খুবম লম্বেলগী মরীশুবা লেপফম রোমীয় 10:9 অসিনি, “হায়বদি অদোমগী চিলমক্না যীশুবু মপুনি হায়না ইশাগী ইরাল হায়দোকচরবা, লোয়ননা অদোমগী থম্মোয়দা ঈপুরোয়না মহাকপু অশিবদগী হিংগতহনবিরে হায়বগী থাজবা থম্বীরবা, অদোমবু লানবিরগনি।” ঐখোয়গী মহুত শিন্দুনা যীশুনা শিখিবা মরমনা ঐখোয়না তৌগদবা পুম্নমক্তি মহাকপু থাজবা হায়বসিনি, মহাকনা শিবা ঐখোয়গী পাপকী মমলগীনি থাজরিবা -অসুমনা ঐখোয়বু লানবিগনি! রোমীয় 10:13 না মসিবু অমুক হন্না পল্লি, “মরমদি ইবুঙোগী মিংদা থাজরিবা খুদিংমক লানবিগনি।” যীশুনা ঐখোয়গী পাপ কোকপিনবা অমদি ঐখোয়বু মতমচুপ্পগী ঐনা শিখিবদগী কনবিনবা শিবিখি। অরান খুবম, হায়বদি পাপ কোকপিবা, অসিমক যীশু খৃষ্টবু মখোয়গী মপু অমসুং লানবিহৈবা ঐনা লৌশিঞ্জগদবা মীওই খুদিংমক্তা ফংগনি।
রোমীয়গী অরান খুবম লম্বেলগী অরোয়বা মতাংদি অরান খুবমগী মহৈশিং অদুনি। রোমীয় 5:1 অসিদা অঙকপা ফংলবা পাওজেল অসিমক য়াওরি, “মরম অদুনা, থাজবনা চুমথোকমিন্নরবনিনা ঐখোয়না ঐখোয়গী ইবুঙো যীশু খৃষ্টগী মপান্না ঈপুরোয়গা ঈংথনা লৈরসি।” যীশু খৃষ্টগী মপান্না ঐখোয়না ঈংথবগী মরী অমা ঈপুরোয়গা থম্বা ঙমগনি। রোমীয় 8:1 অসিনা ঐখোয়বু তম্বিরি, “মরম অদুনা, হৌজিক খৃষ্ট যীশু নিংলিবশিং মথক্তা অরানবা তাহল্লরোই।” মরমদি যীশুনা ঐখোয়গী মহুততা শিবিখিবা অসিনা ঐখোয়গী পাপকীদমক ঐখোয়বু য়ানিংদবা সুকলৈ লৈররোই। অরোয়বদা, রোমীয় 8:38-39 অসিদগী মমল য়ামলবা ঈপুরোয়গী ৱাশক ঐখোয়গীদমক লৈরে, “মরমদি ঐনা থাজৈ, হায়বদি, শিবনা ঐরবসু হিংবনা ঐরবসু, লাইরৈপাক্কী পাওপুবশিংনা ঐরবসু, অঙম্বশিংনা ঐরবসু, হৌজিক্কীনা ঐরবসু, কোন্নগীনা ঐরবসু, পাঙ্গনবশিংনা ঐরবসু, অৱাংবনা ঐরবসু, অরুবনা ঐরবসু, কনাগুম্বা অতোপ্পা লেঙলি পাল্লিবনা ঐরবসু, ঐখোয়গী ইবুঙো খৃষ্ট যীশুদা য়াওরিবা ঈপুরোয়গী নুংশিবা অদুদগী ঐখোয়বু খাইদোকহনবা ঙমলরোই।”
রোমীয়গী অরান খুবম লম্বেলদা অদোম চতপা পাম্বিব্রা? পামলবদি, অশেম্বা লাইশোল অমা মসিদা লৈজরে। নিংশিংবীয়ু, লাইশোন অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
রোমীয়গী অরান খুবম লম্বেল হায়বসি করিনো?


text:
পূনসিগী ৱাহনথোক করিনো?
ৱাহং: পূনসিগী ৱাহনথোক করিনো?
পাওখুম: পূনসিগী ৱাহনথোক করিনো? ঐহাক্না করমনা পূনসি অসিদা মরম খঙনা, মপূং ফান অমদি পেনথোকনা হিংবা ঙমগনি? তুং কোইনা কান্নবা খর ফংহন্নবগী পাংগল ঐঙোন্দা য়াওজরিব্রা? অসুক্কী মতিক য়াম্লবা মীওইশিংনা অসিগুম্বা মরুওইবা ৱাহংশিং অসি করিনো হায়বসিদা খন্নবা সুকলেপ লেপতে। মখোয়না ফংগে খন্দুনা তানখিবদু ফংলগসু, মখোয়গী মরী মী মশেল মরক্তা করিগীদমক্তা তৎনখ্রিবনো অমদি মখোয়না করিগীদমক্তা মখোয়গী পূনসি অসুক্কী মতিক ইহাং হাংলে খল্লিবনো হায়বসিদা, মখোয়না হৌখ্রবা চহী খর হংগৎনা য়েংবদা অঙকপা পোক্নরি। বেজবোলগী হোল ওফ ফ্যামদা শান্নখিবা বেজবোল শান্নরোই অমদা মসিগুম্বা অমা থোকখি। মহাকনা বেজবোল ইহান হান্না শান্নবা হৌরকখিবা মতমদুদা কনাগুম্বা অমনা মঙোন্দা মহাক্না নিংলিবা অদুগী মতাংদা কনাগুম্বা অমনা করিগুম্বা খর মঙোন্দা হায়রকখিবা লৈরমগনি মদু করিনো হংলকখি। মদুদা মহাক্না খুমখি, “কনাগুম্বা অমনা অসুমনা হায়বীরকখিবা অমদি লৈখি মদুদি নহাক্না মতোল অদু য়ৌবা মতমদা, মফম অদুদা করিসু লৈরমলোই।” পনথুং কয়ামরুমনা চহী কয়া মাঙনা হোৎনরুরবা মতুংখক্তদা ইহাঙ হাঙলমলে হায়বসি ফোঙদোক্তুনতা লাকলি।
অৱাংবা থাক্কী মহৈ মশীং হৈরবা অখঙ অহৈ কয়ামরুম লৈনরবা ঐখোয়গী খুনাই অসিদা, মীওইবনা হীরম কয়ামরুমদা, কান্নবা ফংগনি ৱাখলদা মসিবু ফংননবা তান্নরি। তান্নরিবা খরসিগী মনুংদা ললোন ঈতিক্তা মায় পাকপা য়াওনরি, লন থুম পৈশিন্নরি, অফবা মরী থমনরি, পাপী তিন্নবদা নিংবা থুংনরি, হরাও কুম্মৈদা নুংঙাইথোকলি, অমসুং অতোপ্পগী ফনবা তৌবীবদা মাঙজিল থাব য়াওনরি। মীশিংনা থবকনা নত্রগা ৱাহৈনা খঙনরে মদুদি মীওইবনা তানগে খনবা লন থুম ফংলবসু, অফবা মরী থম্বা ঙমলবসু, অমদি হরাও নুংঙাইদা মপূং ফাহল্লবসু, ফংবা ঙমলরোইদবা অৱাৎপা অমদি নুংদা লুথনা লৈরম্বা অদুম্মক থেংনগনি, অৱাৎপা অসি মেনশিনবা সুকঙম ঙমলরোই হায়না পুকনিংদা ফাওরকপা অহাঙবা অমনি।
বাইবলগী পাও শন্দোকপশিংগী অইবা অসিনা অসিগুম্বা পুকনিংদা ফাওরকপা ইথিল অসিবু অসুমনা শীংথারমই, “অমাঙবগী অমাঙবা ঙাক্তা! হায়নীঙাই লৈতনা মাঙলে! খুদিংমক মাঙলে! (পাওশন ১:২)”। পাও শন্দোকপশিং লাইরিক ইবা নিংথৌ সলোমোন, নিংথৌ লৈবাকশিংনা মিহৌনফম ওইরবা লন থুম পাথোকনা লৈরমই, হৌজিক অমসুং মহাক্কী মতমগী কনাগুম্বা অমত্তনা খঙলরোইদবা লৌশিং মঙোন্দা লৈরমই, নুপী চাম্ম চাম্মনা থৌগল তৌবা কোনুং অমদি লৈকোল মশীং লাকঙমদনা লৈরমই। খ্বাইদগী ফবা চীঞ্জাক অমদি য়ু, অমদি কুম্মৈ মখল খুদিংমক মহাক্কী শরুক ওইরমই। মতাং অমদা মহাকনা অসুম্না হায়খি মদুদি মহাক্কী থম্মোয়না মিতাবা খুদিংমক, মহাক্না ফংননবা তান্নখি। অদুফাওবদা মহাক্না সুপচিন্না “পূনসি নুমিৎকী মখাদনিকো” হায়রমই - পূনসি ফংনিংবা পূম্নমক ফংদুনসু ঐখোয়গী মিৎ অসিনা উবা ঙমদবা কয়া লৈরি অমসুং ঐখোয়না খঙলিবসিদগী হেনবা শোকপা ঙমদবা পোৎ কয়া অমসু লৈরি - অরেম্বা ঙাক্তনি! অসিগুম্বা কান্নদবা অমা লৈরিবসি করিগীনো? মরমদি মতম অমদা ঐখোয়না হেক্তমক খঙবা ঙম্বা লৌশিং অসিগী ৱাংমদা ঈপূরোইনা করিগুম্ব মরম খরগীদমক্তা ঐখোয়বু শেমবীখি। ঈপূরোইগী মরমদা, সলোমোননা হায়খি, “ইবুংঙো মহাকনা মীশিংগী থম্মোয়দসু লোমনাইদবা খুবম ফংননবগী ইথিল চঙহল্লমই….” (পাওশন ৩:১১)। ঐখোয়গী থম্মোয় খুদিংদা ঐখোয়না ফাওনরিবা “মতম অমদা হেক্তা” হায়রিবসি পূম্নমক্তা হেক্তমক থোক্কদবা নত্তে।
বাইবলগী ইহান হানবা লাইরিক, মৈহৌরোনদা, ঈপূরোইনা মহাক্কী মমিদা তাইবং মী শেমখি হায়বসি ঐখোয়না থেংনৈ (মৈহৌরোন ১:২৬)। মসিনা হায়রিবদি ঐখোয় করিগুম্বা পোৎশক অমা (থৱায় পানবা মশক অমা) মানবদগীদি হেন্দোক্না ঈপূরোই মাল্লি হায়বসিনি। ঐখোয়না মসিমসু থেংনৈ মদুদি মীওইবনা পাপকী কোমদা তাদ্রিঙৈ অমদি পাপকী শাপ মালেমসিদা লাকত্রিঙৈ মমাঙদা, পীরিবা ৱাফমশিং অসি চুমলমই: (১) ঈপূরোইনা মীওইববু মতেঙ লৌনবা ঙম্বা থৱায় পানবা অমগুম শেম্বীরমই (মৈহৌরোন ২: ১৮-২৫); (২) ঈপূরোইনা মীওইবদা থবক পীবীরমই (মৈহৌরোন ২: ১৫); (৩) ঈপূরোইনা মীওইবগা শীংলুপ য়াওমিন্নরমই (মৈহৌরোন ৩: ৮); অমসুং (৪) ঈপূরোইনা মীওইবদা মালেম অসিগী মথ্ক্তা পানবা ঙমননবা পাংগল পীবীরমই (মৈহৌরোন ১: ২৬)। হায়রিবশিং অসিনা মীওইবদা পীরিবা কান্নবনা করি করিনো? ঈপূরোইনা মসিগী খুদিংমকপু ঐখোয়গী পূনসিদা ঐখোয়গী অৱাৎপা মেনখৎপদা হাপচিনবা পামখি, অদুবু পূম্নমক অসি (মরু ওইনা মীওইবগা ঈপূরোইগা শীংলুপ তৌমিন্নবা) হায়রিবশিং অসি মীওইবনা পাপকী কোমদা তাখিবনা অমদি মদুগী মহৈনা মালেমসিগী মথক্তা শাপ লাকখিবনা ওন্ন তৈননা থোকহল্লে।
বাইবলগী অরোয়বা রাইরিক, ফোংদোকপিবদা, ঈপূরোইনা হায় মদুদি হৌজিক্কী ঐখোয়না উরিবা মালেম অমদি লাইরৈপাক অসি থুপচিনখ্রবা মতুংদা নৌনা শেমলবা লাইরৈপাক অমগা মালেম অমগা লোমনাইদনা থমগনি। মতম অদুদা, মপূং ফান লিংলবা শীংলুপ অদু পাপতগী লানবীরবা তাইবং মীওইবদা হনজিলহনগনি, অদুবু মতম অসিমক্তদা পাপ চেন্দুনা লৈরিবা পাপ কোকপীদ্রিবশিং হিংবদা মতিক চাদ্রে হায়দুনা অচুম অরান ৱায়েল্লবা মতুংদা মৈগী পাৎ মনুংদা লংশিনগনি (ফোংদোকপিবা ২০: ১১-১৫)। পাপকী শাপ থুংহল্লবা মতুং অদুদা; পাপ, অৱাঅনা, অনাঅয়েক, অশিঅনা, অৱাচৈনা অসিনচিংবা অমুক হন্না অমত্ত লৈররোই (ফোংদোকপিবা ২১:৪), অসুমনা পোৎ পূম্নমক থংদরক্তুনা থাজরবশিংনা ফংহৌগনি। ঈপূরোইনা মখোয়গা লৈমিন্নগনি, অদুগা মখোয়না মহাক্কী মচাশিং ওইগনি (ফোংদোকপিবা ২১:৭)। অসুম্না ঐখোয় ঈপূরোইনা শেমখিবা কাংগোই মনুং অদুদা মহাক্কা শীংলুপ তৌমিন্ননবা চঙলক্কনি, মীওইবনা পাপ তৌখিবা, শীংলুপ থুগাইখিবা, ঈপূরোইনা শীংলুপ অদু লোমনাইদবা ফিবমদা মপূং ফান হনজিলহল্লগা হিংদুনা লৈবদা মতিক চারবা মীওইশিং অদুগা লোয়ননা মহাক্কা লৈমিন্নগনি। হৌজিক খুদিংমক ফংননবখক্কী পূনসি হিংনররোই মরমদি মসিদি ঈপূরোইদগী তোঙান্না খাইদোক্লগা শিবগা পাংখকনি, অদুগা লোমনাইদনা হিংবসু ওইথোক্তবা ওইরকপদগী হেনদোক্তুনা হেন্না ফত্তবা ওল্লক্কনি! অদুবু ঈপূরোইনা লোমনাইদনা নুংঙাইববু ওইথোকপা য়ান শেম্বদা নৎতনা লম্বী অমা শেম্বীরে (লুক ২৩:৪৩), পেনথোক্লবা অমসুং ৱাহনথোক লৈরবা পূনসি ফাওবা মালেমথকসিদা লেপনমক ওইননবা শেম্বীখরে। মসিগী লোম্বা নাইদনা নুংঙাইবা হায়রিবসি করমননো অদুগা “মালেমথক্কী লাইরৈপাক” হায়রিবসিনা করমনা ফংগনি?
পূনসিগী ৱাহনথোক যীশু খৃষ্টগী মতেঙনা হনজিলহল্লে
হৌজিকমক হিংলিবা পূনসি অমসুং লোমনাইদবা পূনসি অনীমক্তা, আদম অমসুং ইবকী মতমদা পাপ লংজরুবদগী তৎনখিবা ঈপূরোইগা লৈনরমবা মরী অদু হনজিলহনবদা পূনসিগী অশেঙবা ৱাহনথোক ফংগনি। ঙসিদি, ঈপূরোইগা লৈনরমবা মরী অদু মহাক্কী মচানিপা, যীশু খৃষ্টগী মতেংখক্তনা ফংবা ঙমনরে (পাখোন চৎপা ৪:১২; যোহান ১৪:৬; যোহান ১:১২)। কনাগুম্বা কনাগুম্বীনা পূনসি মশক খঙবা মথৌ তারমবদু খঙবা ঙমননবা মহাক মহাক্কী পাপ অদু হায়দোক্কদবনি (তৌরম্বা অদু অমুক হন্না তৌবা য়াদ্রে হায়বদি খৃষ্টগী মতেংনা মখোয়না হোংবা পাম্বগা লোয়ননা মখোয়বু অনৌবা মী অমমম ওইননবা শেমহনগদবনি) অমদি যীশু খৃষ্টদা থাজবা থম্বা হৌবগা লোয়ননা মহাকপু কনবীবা মপূ ওইনা লৌশিনগদবনি (খ্বাইদগী মরুওইবা ৱাফম অসিগীদমক্তা হেন্না খঙননবা “অরান খুবমগী থৌরাং করিনো?” হায়বা ৱাহং অসি পাবীয়ু)।
পূনসিগী অশেঙবা ৱাহনথোক হায়বসি যীশুবু লানবীবা মপূ ওইনা ইচম চম্না লৌশিল্লগা হেক্তমক ফংলোই (তৌনরিবসি উবদা ঙকনিংঙাইনি)। থোইদোক হেনদোক্না, পূনসিদা অশেঙবা ৱাহনথোক হায়বসি কনাগুম্বনা খৃষ্টগী মনাই ওইনা মহাক্কী মতুং ইনবা, মহাক্কী মরমদা তমশিনবা, মহাক্কা লোয়ননা মহাক্কী ৱাহৈ বাইবলদা মতম লেনমিন্নবা, মহাক্কা অমত্ত ওইনা হায়জমিন্নবা, অমদি মহাক্কী য়াথংশিং পাঙথোকপদা মহাক্কা লোয়ননা পাঙথোকমিন্নবা মতম অদুদগী হৌখ্রবনি। অদোমনা থাজদ্রিবা মী অমা ওইবীরগদি (নত্রগা নৌনা থাজরকপদা ঙাইরিবা অমা ওইরবসু) অদোমনা ইশামক্তদা তয়াং তশোইনা অসুম্না হংনিংলকপা য়াই, “অসিগুম্বা অসিদি ঐঙোন্দা থোইদোক্না কল্লকপা পোক্তে নত্রগা অসুমনা তৌরগা নিংবা থুংগনি থাজবসু লৈতে!” অদুবু খজিক্তং মখা চৎথনা পাবীখো। যীশুনা মখাগী ৱাফমশিং অসি পল্লমই:
“থবক ৱান শুরিবা অমদি পোৎলুম পুরিবা পূম্নমক ঐগী নাক্তা চংলকলবদি, ঐহাক্না মখোয়বু পোৎথাহনবীগনি। ঐহাক্কী পোৎপু মথক্তা থোংগৎপীগনি, অমসুং ঐগী মতৌ তমহনগনি, মরমদি ঐহাক্কী পুকনিং তপ্পনি অদুগা থম্মোয়সু ইচম চম্বনি, অদু ওইরবদি নখোয়গী থৱায়না পোৎথাবা ফংজগনি। মরমদি ঐগী পোৎপু ইরায় লায়বনি অদুগা ঐগী পোৎলুম ইয়াং য়াংবনি” (মাথি ১১: ২৮-৩০)। “মখোয়বু হিংহল্লগে খন্দুনা ঐহাক লাকখিবনি, অদুনা মপূং ফান হিংবা ওইজরো” (যোহান ১০:১০বি)। “কনাগুম্বনা ঐগী তুং ইন্নিংলবদি, মহাক্না মশাগী ওইজবা থাদোক্তুনা ঐগী পাং পুগদবনি অদুদগী তুং ইল্লক্কদবনি। মরমদি মপূনসি কন্নিংবশিং মপূনসি মাঙদুনা তোক্কনি, অদুবু ঐগীদমক্তা মপূনসি মাঙলবশিং মপূনসি কনবা ঙমজরবনি” (মাথি ১৬:২৪-২৫। “নশামকপু মপূ ইবুংঙোদা লেনবদা নুংঙাইজৌ অদু ওইরবদি নহাক্কী থম্মোয়না পামলিবদু মহাক্না মপান নাইদনা পীনবিগনি” (লাইশোন ঈশৈ ৩৭:৪)।
পরেংশিং অসিনা ঐখোয় মীওইবগী অপাম্বা অমমম লৈনৈ হায়বসি তাকলি। ঐখোয়না ঐখোয় ইশামক্কী পূনসিবু লমজিং লমতাকপিবা লেপতনা থিনরি, অদুবু মমৈথংদা করিসু লৈরমলোই, নত্রগা থম্মোয় শেংনা ঐখোয়গী পূনসিগীদমক্তা ঐখোয়না ঈপূরোই অমসুং মহাক্কী অপাম্ববু খঙননবা কন্না হোৎনবা ঙমলবদি, মমৈথংদা ৱাত্ত পাদনা হিংগনি, পূকনিংগী অপাম্বা ফংলবা মতমদুদা, পেনসু পেল্লে অদুগা পেনসু পেলহল্লে। মসিগী মরমদি ঐখোয়গী শেম্বীবা মপূনা ঐখোয়বু নুংশিবীবনা ঐখোয়বু খ্বাইদগী ফবদু ওইহননিংই (কান্নদবদা খ্বাইদগী তয়াং তশোয়বা পূনসি নত্তবা, খ্বাইদগী মবুক থল্লবা পূনসি)।
অদোম শান্ন খোৎনবদা ঙাওজবা মীশক অমা ওইরবদি মশান্না অমা য়েংবা চৎলে লৌরসি, অদোমনা ডোলার খর চাদিং তৌরগা ষ্ট্যাডিয়ামগী মথক ইথং থংবা পরেংদা লৈবা “নোজ ব্লীড” অমা ফংননবা নত্রগা ডোলার চাম্ম খরদং পিনিংদনা পীরগা শান্নরিবদুগা য়াম্না নকশিন্না অমদি হকথেংননা উবা য়াব মফম অমদা ফমননবা হোৎনরক্কনি। খৃষ্ট্যানগী পূনসিদসু মসিমক্কা চপ মান্নৈ। ঈপূরোইগী থবক হান্ন তৌনবা শংলিবা নোংমাইজিং খৃষ্ট্যান নত্তে। মখোয় মমল পিখিদ্রি। ঈপূরোইগী থবক হান্ন তৌনবা শংলিবা খৃষ্টখক্তদা থৱায় হকচাং লূপলবা ঙাক্তনি। খৃষ্টনা মখোয়বু মশা মশাগী অপাম্বা তানবা তোকহনখ্রবনি। অসুমনা ঈপূরোইগী অপাম্বা করিনো খঙনা মথৌ শঙহনখ্রবা ঙাক্তনি। মখোয় মমল পীখ্রবা (খৃষ্ট অমসুং খৃষ্টনা পামজবদা পূংলুপ লুপচখ্রবনি) ঙাক্তনি; মখোয় পাথোক্না লৈরবা পূনসি মশক খঙলবা ঙাক্তনি; অমসুং অৱাবা য়াওদনা মখোয় মশা মশাগী, মরুপ মপাংগী, অমদি ঈপূরোইগী মাইয়োক্নবা ঙমলবনি! অদোমগী মমল পিবিখ্রবরা? মমল পীবা য়াবিনিংলব্রা? য়াবিনিংলবদি, মসিগী ৱাহনথোক নত্রগা মরম খঙলবগী তুংদা অদোম অমুকহন্না খঙনিংবা পোকলরোই।
পূনসিগী ৱাহনথোক করিনো?


text:
খৃষ্ট্যান হায়বসি করিনো?
ৱাহং: খৃষ্ট্যান হায়বসি করিনো?
পাওখুম: ৱেবস্টর দিক্সনারিনা খৃষ্ট্যান অমা ওইববু “যীশু থাজববু হিংনবগী শিনফম ওইনা পায়রিবা মীশক অমা নত্রগা যীশুগী পাওতাক্তা য়ুম্ফম ওইবা লাইনিংবু হিংনবগী শিনফম ওইনা পায়রিবা কনাগুম্বা মীশক অমা” হায়না তাকলি। খৃষ্ট্যান অমা হায়বসি করিনো খঙননবগী অহৌবমক্তদা নিংথিনা তাকপা ৱাফম ওইবনা, লাইনিংগা মরী লৈনদবা ৱাহনথোক ময়ামগা মান্ননা, খৃষ্ট্যান অমা ওইবসিনা করিবু খঙনবগে হায়বসিগী মতাংদা বাইবলনা তাকলিবা অচুম্বদু তশেংনমক্কী তেন্না পাও ফাওদোকনবা করিগুম্বা খরবু মসিনা ফোংদোকই।
অনৌবা ৱারেপনবদা খৃষ্ট্যান হায়বা ৱাহৈ আসি অহুমলক পল্লি (পাখোনচতপশিং 11:26; পাখোনচতপশিং 26:28; 1 পিতর 4:16)। যীশু খৃষ্টগী তুংইনবশিংবু “খৃষ্ট্যান” হায়না এন্টিওকতা ইহান হান্না শীজিন্নৈ (পাখোনচতপশিং 11:26) মরমদি মখোয়গী লমচতশাজত, থবক, অমসুং ৱাঙাংশাঙাং খৃস্টগুমনা তৌরমই। খৃষ্ট্যানশিংবু ফাগি তৌবা ওইনা এনটিওক্কী খৃষ্ট্যান চত্ বশিংনা উশিত্ তবা মওংদা শীজিন্নবা মিং মখল অমা ওইনা মসি হৌদোরকখি। ময়েকনা তাবনা খঙহল্লিবদি, ৱেবস্টর ডিক্সনারিনা তাকলিবা অদুগা চপ মান্ননা “খৃস্টগী পার্টি অমদা য়াওবা” নত্রগা “খৃষ্টদা নপশিনজবা নত্রগা তুংইনবা” হায়বসিনি ।
লাইবক থিবদগী মতম কুইনগী তুংদা, মী অয়াম্বনা “খৃষ্ট্যান” ৱাহৈসিমক্কী ৱাহনথোক খঙনরক্ত্রে হায়বদি যীশু খৃষ্টগী অশেঙবা হন্নমুক পোক্লবা তুংইনবা অমবু খঙনবগী মহুত্তা লাইনিং চেতপা নত্রগা লমচত শাজত য়ামনা ফজবা কনাগুম্বা মীশক অমবু খঙনরে। যীশু খৃস্টবু থাজদবা অমসুং নীংদবা মীওই কয়ানা চচচ্র্তা চাং নাইনা চতলগা নত্রগা “খৃষ্ট্যান” লৈবাক অমদা লৈরগা মশামকপু খৃষ্ট্যাননি লৌজরি। হায়বদি চর্চ্চতা চতলগা, ঐখোয়দগী হেন্না মরাইবক থীরবশিংবু মতেঙ পাংবিবনা, নত্রগা অফবা মীশক অমা ওইবনা ঐখোয়বু খৃষ্ট্যান অমা ওইহনবা ঙমদে। বাইবলগী ওজা অমনা মতম অমদা হায়রমই, “গেরেজ অমদা চতপখক্না অচেনবা গাড়ী অমা শাবা ওইথোক্তবগুম চর্চ্চতা চতপখক্না কনাগুম্বনা খৃষ্ট্যান অমা ওইবা ঙমলোই।”
বাইবলনা ঐখোয়দা তম্বিরি মদুদি ঐখোয়না তৌবা অফবা থবকশিংনা ঐখোয়বু ঈপুরোয়না য়াগদবা নততে। তিতা 3:5 না অসুমনা হায় মদুদি “ঐখোয়না তৌখিবা অচুম্বা থবকনা নত্তে, শাজত চুমথোক্তুনা অমসুং থৱায় অশেঙবনা নৌথোকপীদুনা, ঐখোয়বু মহাক্কী থৌজালনা কনবিবনি।” মরম অসিনা, খৃষ্ট্যান অমা হায়বসি ঈপুরোয়না হন্নমুক পোকপিরবা মীশক অমবুনি (যোহন 3:3; যোহন 3:7 ; 1 পিতর 1:23) হায়বদি যীশু খৃষ্টবু নিংজদুনা থাজরবা মখোয়বুনি। এফিসিয়া 2:8 না ঐখোয়দা অসুমনা হায় মসি “থাজবগী মতেংননি অদোমবু থৌজালনা কনবিরিবসি, অদুনা মসি ঐখোয় ইশাদগী থোরকপা নততে; মসি ঈপুরোয়গী খুদোল অদুনি।” অশেঙবা খৃষ্ট্যান অমা হায়বসি পাপ তৌরুবগী লাল্লে হায়জরবা অমসুং যীশু খৃষ্টখক্তদা লাইনিং ওইদুনা থাজবা থমলবা কনাগুম্বা নিপা নত্রগা নুপী অদুনি। মখোয়না থাজজবা য়াইরোন অমা চতপা নত্রগা লমচতশাজতকী পথাপ অমা ঙাকপা, নত্রগা তৌবা য়াই অমসুং য়াদে তাকপা পাওতাক পরেং অমা ইল্লগা চতপদু নত্তে।
অশেঙবা খৃষ্টান অমা হায়বসি যীশু খৃষ্ট মশামক অমসুং মহাক্না অশিববু মায়থিবা পিনবা অমদি মহাকপু থাজরিবা পুম্নমক্তা লোমনাইদবা পুন্সি পিনবা ক্রোশ মথক্তা শিরবা মতুং হুমনি শুবা নুমিত্তা অমুক হিংগতলকখিবগী থৌদোকপু থাজবগা লোয়ননা লাইনিং ওইজরিবা নিপা নত্রগা নুপী অদুবুনি। যোহন 1:12 ঐখোয়দা হায়, “তৌইগুম্বসুং ইবুংঙোবু লৌশিল্লবমখৈদা হায়বদি ইবুংঙোগী মিংদা থাজরবা মখোয় অদুদা ঈপুরোয়গী মচাশিং ওইরকনবা ইবুংঙোনা মতিক পিনবিরে।” অশেঙবা খৃষ্ট্যান অমা হায়বসি ঈপুরোয়গী অশেঙবা ইমুংগী শরুক অমা ওইনা, তশেংনমক্কী ঈপুরোয়গী মচা ওইরবা অমবুনি, অমসুং খৃষ্টগী মিংদা অনৌবা পুন্সি পিনবিরবা কনাগুম্বা অমবুনি। অশেঙবা খৃষ্ট্যান অমগী খুদমদি অতোপ্পবু নুংশিবা অমসুং ঈপুরোয়গী ৱাহৈ ঙাকনা চতপা অসিনি (1 যোহন 2:4; 1 যোহন 2:10)
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
খৃষ্ট্যান হায়বসি করিনো?


text:
বাইবল তশেংনমক্কী ঈপূরোয়গী ৱাহৈমকলা?
ৱাহং: বাইবল তশেংনমক্কী ঈপূরোয়গী ৱাহৈমকলা?
পাওখুম: ৱাহং অসিদা ঐখোয়গী পাওখুমনা ঐখোয়না বাইবলবু করমনা য়েংবগে অমদি মসি ঐখোয়গী পুনসিদা কয়া য়ামনা মরু ওইবগে লেপথোকপদা নত্তনা, মসিনা ঐখোয়দা লোমনাইদবা শাফূ অমসু অরোয়বদা পীগনি। বাইবল অসিনা তশেংনমক্কী ঈপূরোয়গী ৱাহৈ ওইবা তারবদি, ঐখোয়না মসিবু লাইবক কৎপা তাই, তমশিনবা তাই, মসিনা হায়বা ইনবা তাই, অমদি অরোয়বদা মসিদা থাজবা থম্বা তাই। বাইবলনা ঈপূরোয়গী ৱাহৈ ওইবা তারবদি মসিবু য়ানিংদবা হায়বসি ঈপূরোয় মশামকপু য়ানিংদবনি।
বাইবল অসি ঈপূরোয়না পীরম্বনি হায়রিবা ৱাফম অসি ঈপূরোয়না ঐখোয়বু নুংশিবগী সাক্ষি পীবা অমসুং য়েক্তুনা তাকপা অমনি। ৱাহৈ “ফোংদোকপীবা” অসিনা ইচম চম্না তাকলিবদি ঈপূরোয়না তাইবং মীওইবদা মহাক করি মানবগে অমদি ঐখোয়না মতৌ করম্না মহাক্কা অচুম্বা মরী অমা থম্বা ঙমগদগে তাকথোকপা অসিনি। মখোয়শিং অসি ঈপূরোয়না বাইবলদা ফোংদোকপীরমদ্রবদি ঐখোয়না খঙলুবা ঙমলরোইদবা পোৎশকশিং ঙাক্তনি। ঈপূরোয় মশামকনা ফোংদোকপীরম্বা অসি বাইবলদা চাওরাক্না চহী ১৫০০ গী মথকখক্তদা পল্লম্বা ওইরবসু তাইবং মীনা ঈপূরোয়গী মরমদা মহাক্কা অচুম্বা মরী অমা থম্নবা পান্দমদা মথৌ তাখিবা খুদিংমক অদুদি মসিদা মতম চূপ্পদা য়াওদুনা লৈ। বাইবল অসিনা তশেংনমক্কী ঈপূরোয়গী ৱাহৈ ওইবা তারবদি, মসিনা লাইনিংলাইশোল, ঈরাৎথৌনি অমদি লমচৎ শাজৎকা মরী লৈনবা ৱাফম পূম্নমক্কী অসুপ্পা অঙম্বা (অথোরিটি) অমনি।
ঐখোয় ইশানা ইশাদা হংজগদবা ৱাহংদি বাইবল অফবা লাইরিক অমখকনি হায়বতা নৎতনা মসি ঈপূরোয়গী ৱাহৈ অদুমক্নি হায়বসিদা ঐখোয়না করমনা খঙবা ঙমগনি? হৌজিকফাওবদা ইনখ্রবা লাইনিং লাইরিক পূম্নমক্তগী ইতোপ তোপ্পা বাইবলগী চাংদমনিংঙাই লৈতবা মওং অসি করিনো? বাইবল তশেংনমক্কী ঈপূরোয়গী ৱাহৈনি হায়রিবসিগী খুদমচাংদম লৈব্রা? লাইনিংলাইশোল অমদি লাইশোলতিনশোলগা মরী লৈনবা ৱাফম পূম্নমক্কীদমক্তদি বাইবল অসি ঈপূরোয়গী ৱাহৈ অদুমক ওইবা, লাইনা থাব, অমদি মপূংওইনা অসিগুম্বা অসি মরাংকায়না য়াওরে হায়রবনিনা মসিবু ঐখোয়না লূমনা লৌদবা তারবদি ৱাহংশিং অসিমক কুপ্না খন্নফম থোকই।
বাইবল ঈপূরোয়গী ৱাহৈ অদুমকনি হায়রিবা ৱাফমসিদা চিংননিংঙাই করিসু লৈতে। মসি পোলনা টিমোদিদা থাগৎলগা ইবদুদা তশেংনা উনরবনি: “...পিকলিঙৈদগী নহাক অশেঙবা পূয়া করিনো মশক খঙখ্রে হায়বসি নহাক নশামক্না খঙলবনি; যীশু খৃষ্ট থাজবগী মহৈনা অশেংবা পূয়া অসিনা নহাকপু অরান খুবমগীদমকতা হৈ শিংনা লৈহললে। পূয়া পূম্নমক ঈপূরোয়গী মিহুল হুনবনি অদুনা তাকপীতম্বীবা, চৈ থাংবা, চুমথোকপা অমসুং অচুম্বা চৎহলনবা হোৎনবদা কান্নবগী মশকনি, অসুমনা ঈপূরোয়গী ওইখ্রবা মী অদুবু অফবা থবক খুদিংমক্কীদমকতা মপূং ফান থৌরাং তৌহল্লি (২ টিমোদি ৩:১৫-১৭)।
বাইবল তশেংনমক্কী ঈপূরোয়গী ৱাহৈনি হায়বসিদা মনুং অমসুং মপান অনীমক্কী খুদমচাংদমশিং (সাক্ষি) লৈ। বাইবল লাইনা থাব লাইরিকনি হায়না মশামক্তদা ইদুনা য়াওরিবশিং অসিনা মনুংগী খুদমচাংদমশিংনি । বাইবল তশেংনমক্কী ঈপূরোয়গী ৱাহৈনি হায়রিবা অহানবা নুংগী খুদমচাংদমশিং মরক্তগী অমা ওইরিবা অসিমক মসিগী অমত্ত ওইবা শকফমসিদা উবা ফংলি। মসি তশেংনমক্কী লাইরিক হুমফুতরুকনা শাব ওইরবসু, মহাদেশ অহুমদা, মান্নদবা লোন অহুমদা, চাওরাক্না চহী ১৫০০ গী মথক্তা, তোঙান তোঙানবা শিনফম ময়ামদগী লাকখিবা অইবা ৪০ হেনবনা ইখিবা ওইরবসু, বাইবল হৌবদগী লোইবফাওবদা য়েৎননিংঙাই লৈতনা চপ মান্ননা পূনশিল্লবা লাইরিক অমা ওইদুনা লৈরি। অমত্ত ওইবা মতৌ অসি অতৈ লাইরিকশিং য়েংলুরগদি মসি হেন্না মপূং ফারবা অদুগা ঈপূরোয়না মহাক্কী ওইবা মীশিংবু মহাক্কী ৱাহৈশিং অদুমক অসুমনা ইশিনগদবনি হায়বদগী ইশিনখিবা ওইবনা ৱাহৈশিং অদু লাইগী চিন্দগী থোরকপনি তাকপা খুদমচাংদম ঙাক্ত ওই।
বাইবল তশেংনমক্কী ঈপূরোয়গী ৱাহৈনি তাকপা অতোপ্পা নুংগী ওইবা খুদমচাংদমশিংদি মসিগী মনুং লমায়শিংদা য়াওরিবা তুংদা থোক্লগদবা ভাকপা ৱাহৈশিং অসিদা উগনি। বাইবলদা শুগায়না তাক্লবা তুংদা থোকলগদবা চাম্মনা খুজিং ওইদুনা য়াওরি। ইজরাইল য়াওনা ফুরুপ অমমমনা তুংদা থোকলগদবশিং, চাওখৎলম (সহর) খরগী তুংগী লাইবক, মীওইবনা তুংদা থেংনরগদবশিং, অমদি ইজরাইলগী কনবীবা ওইনা লাক্কদবদা নত্তনা পূমনমক্না মহাকপু থাজদুনা লাৎনরক্কদৌরিবা মেসাইয়া অমা লাক্কনি অসিনচিংবসিগা মরী লৈনবা ঙাক্তনি। অতোপ্পা লাইনিংলাইশোলগী লাইরিকশিং নত্রগা নোস্ট্রাডামসনা ইরম্বশিংদা য়াওবা তুংগী ৱা তাকথোকপা মখোয়সিগা মান্নদবা মওংদা, বাইবলগী তুংগী ৱা তাকথোকপশিং অসিদি অসুক্কী মতিক চঙখোন্না তাকলমই হায়বদি থোক্তবা য়াওখিদে লোয়নমক থোকখি। অরিবা ৱারেপনবখক্তদা যীশু খৃষ্টগা মরী লৈননা চহুমগী মথক্তা য়াওরি। মহাক কদাইদা কনাগী ইমুংদা পোক্কনি, হায়রিবশিং অসিতা নত্তনা, মহাক মতৌ করমনা শিগনি অমদি শিরবা মতুং নুমিৎ হুমনিশুবদা মতৌ করমনা হিংগৎলক্কনি হায়রিবশিং অসি হান্ননা তাকথোকখ্রবা ঙাক্তনি। ইশম শমনা তাইবং মপূদগীনি হায়বসিদগী হেনবা চুমনা থোকখ্রবা তাকথোকৱাশিং অদুবু শনদোকনা তাক্ননবা অতৈ অচুম্বা লমবী অমত্ত লৈতে।
বাইবল তাইবং মপূদগী ওইরকখি হায়রিবসিগী নুংগী ওইবা অহুমশুবা খুদমচাংদম অমা ওইনা মসিগী মপূং ফান ঙম্বা অমসুং কনবা অদু মসিদা উবা ফংই। অকোনবগী খুদমচাংদম অসিনা অহানবগী অনী অদুদগী হেন্না মপূং ফাব ওইবনা, বাইবল তাইবং মপূদগী ওইরকখিবনি হায়বসিদা য়ামনা মপাংগল কনদবা অতাকখুদম (টেসটিমোনি) অমদি ওইরোই। হৌজিক ফাওবদা ইখ্রবা অতৈ লাইরিক অমত্তদা য়াওদবা মপূং ফান ঙম্বা অমা বাইবলগীদা য়াওরি। অঙম্বা অমসুং অকনবশিং অসি ঈপূরোইগী ৱাহৈগী থোইদোকলবা পাংগলতনা মশক ওনথোকপীখ্রবা মশীং থিঙমদ্রবা পূনসিশিংগী শকফমদা ময়েক শেংনা উনরি। ড্রগতা লাইচুরবশিং মসিনা ফহল্লি, নুপীনিপা খঙনদববু মসিনা কনবীরি, থওইবীদ্রবা অমদি থৌশাবীদ্রবশিং মসিনা মশক ওনথোকপীরি, শাথীরবা মীহাৎমীপূন তৌবশিং মসিনা চুমথোকপীরি, অরানবা তৌবশিং মসিনা চৈ থাংদুনা ৱারক ৱাতেমবীরি অমদি মসি পারুবদগী তুক্কচরম্বদগী নুংশিবরোমদা ওনশিল্লি। বাইবলদা মীওইববু লেপ্পা লৈতনা মশক ওনথোকহনবা ঙম্বা পাংগল অমা য়াওদুনা লৈ। মসি তশেংনমক্কী ঈপূরোইগী ৱাহৈ ওইরম্বখক্তদগী থোকপনি।
বাইবল তশেংনমক্কী ঈপূরোইগী ৱাহৈনি তাকননবা পানগী ওইবা খুদমচাংদমশিংশু লৈরি। মখোয়শিং অদুদি পূৱারীনা শৌগৎপা খুদমচাংদমশিং অসিনি। মরমদি বাইবলনা পূৱারীগী থৌদোকশিংবু কুপনা য়েংই, মসিগী পূংচুমচুম্বা অমসুং চপচাব মতৌশিং অতৈ পূৱারীগী চেচাংশিংগুম্না অচুম অরানগী মখা পোন্না থমই। আর্কিওলোজিগী খুদমচাংদম অমদি অতোপ্পা খুইলাকইশিং, অনীমকসিগী মতেংনা বাইবলগী পূৱারীগী ৱারীশিং অসি মতম চঙনা কয়ারক হন্না তশেংলব্রা অমদি চুমলব্রা য়েংখ্রবা ঙাক্তনি। তশেংনমক, বাইবলবু শৌগৎলিবা আর্কিওলোজি অমসুং খুইশিংগী খুদমচাংদম অসিনা মসিবু মমাংঙৈদগী হৌনা খ্বাইদগী হেন্না লেঙদনা থমলবা লাইরিকনি হায়রি। বাইবলগী থৌদোকশিং পূৱারীগী ওইনা থোকখিবা লৈব্রা হায়বসি মসিনা কুপনা অমদি চুমনা য়েংলগা লেঙদনা থমই হায়বা ৱাফম অসি ঐখোয়না লাইনিংগী ওইবা হীরম অমদি পাওতাকশিং নৈনবা মতমদা মসিদা খ্বাইদগী চুমখ্রবা ঙাক্ত য়াওরি অদুগা মসি ঈপূরোইগী ৱাহৈ অদুমকনি হায়দুনা মতিক চাব মরম পীদুনা তাকলি।
বাইবল তশেংনমক্কী ঈপূরোইগী ৱাহৈনি হায়রিবসিগী অতোপ্পা মপানথোংগী অচুমচুমদা অমদি ঈপূরোয়না মহাক্কী ৱাহৈশিংবু ঐখোয়গীদমক্তা মাঙদনবা পান্দমদা তাইবংমী ওইরিবা অইবশিং অসিগী পূন্সি খোঙচৎতা উৎখিবা হোৎনবা কনবগী মতৌ অসিনি। মথক্তসু পনজখ্রে, ময়াম অমদগী লাকপা মীওইশিং ঈপূরোইনা শীজিন্নখি। মীওইশিং অসিগী পূনসি নৈনবদা, মখোয় মীনম শোরি তৌদবা অমদি মপুকচেল শেংবা মী লোয়নমক ওইখি হায়বসিগী খুদম য়ামনা লৈ। মখোয়গী পূনসি কুপনা নৈনবদা অমদি মখোয়না থাজখিবা অদুদা তোয়না পুকনিং হকচাং ৱাহনদুনা শিননবা মীওৎ মীনৈ চৎথরকলফাওবদা মথৱায় থাদোকননবা থৌরাং তৌখি হায়বসি, অসিগুম্বা অচম্বা, মীনমবা য়াদবা মীওইশিং অসিনা ঈপূরোয়না মখোয়দা তশেংনমক্কী ৱা ঙাংবীরকখ্রে হায়বসিদা চেৎনা থাজখিবদগীনি হায়বসি ময়েক শেংলকলি। অনৌবা ৱারেপনবা ইখিবশিং অমদি অতৈ থাজরবা চাম্মা চাম্মনা (১ কোরিন ১৫:৬) মখোয়গী পাওজেল অসিগী অচুম্বদু মুন্না খঙলমই মরমদি মখোয়না যীশু খৃষ্টনা শিরুবদগী হিংগৎলকলবা মতুংদা মহাক্কী মশক উখিবগা লোয়ননা মহাক্কা মতম লেনমিন্নখি। হিংগৎলকখ্রবা খৃষ্ট উবদা ওনথোরকখিবা শকফম অদুনা মখোয়দা অঙকপা ফংলবা মমি অমা তারমই। মখোয়না কিদুনা লোৎতুনা লৈরম্বদগী ঈপূরোয়না মখোয়দা ফোংদোকপীরকখিবা পাওজেল অদুগীদমক্তা শিবফাওবা য়ারে খনদুনা চোংথোরকখি। মখোয়গী হিংবা অমসুং শিবনা বাইবল তশেংনমক্কী ঈপূরোয়গী ৱাহৈনি তাকলবনি।
বাইবল তশেংনমক্কী ঈপূরোয়গী ৱাহৈনি হায়বসিগী অরোয়বা মপানথোংগী খুদমচাংদম অমদি বাইবলগী মাঙহনতাকহন ঙমলরোইদবা মতৌ অসিনি। ঈপূরোয়গী ৱাহৈ অদুমক ওইবগী মরুওইবা অমদি মসি ওইরবনি হায়বসিগী মরমনা, পূৱারীগী মতুংইন্না বাইবলবু অরানবা পামবৈ কয়ামরুম শীজিন্নদুনা মাঙহন তাকহন্নবা তৌরকপা মতমদা থেংনখিবা য়ৈখায় থিনগাই অসি অতৈ লাইরিক অমত্তনা থেংনখিদ্রি। ঙল্লিঙৈগী ডাইওক্লিটিয়ানগুম্বা রোমগী নিংথৌরেলশিংদগী হৌরগা কমিউনিষ্ট ডিকটেতরশিং অমদি মতম অসিগী লাই লৈতে হায়বা অমদি মিৎনা উদবা লাই থাজদবশিং ফাওবনা তৌরকপা য়ৈখাই থিনগাই পূম্নমক্কী মাইয়োক্তা, বাইবলনা লেপতুনা লৈরকলি অদুবু বাইবল কুইথশাংথনা অদুমক চৎলি অমদি হৌজিক ফাওবদা ঙসিগী মালেমসিদা খ্বাইদগী পাক শন্না ফোংনরিবা লাইরিক অমা ওইরি।
মতমগী লৈরোন্নুংদা, লাইথাজদবশিংনা বাইবলবু লাই তিনগী ৱারীগুমনা লৌরি, অদুমওইনমক আর্কিলোজিনদি মসি পূৱারীনি হায়দুনতা লৈরকলি। য়ানিংদবশিংনা মসিগী পাওতাকপু মমাংঙৈদা চুমলমই হৌজিকতি চৎনবা য়াদ্রে হায়খ্রবনি, অদুবু মালেম শিনথুংনা খুনাই অমসুং নাৎশিংদা মসিগী লীচৎ অমদি কুচু ৱাখললোন অমদি পাওতাকশিংনা অকনবা শাফু অমা পীদুনা লৈরকলি। সাইন্স, সাইকোলোজি, অমসুং পোলিতিকেল ঈহৌশিংনা মসিগী মথক্তা লান্দাবদি অদুম্মক মখা চৎথরি, অদুম অদুম্মক ওইদুনসু মসি চুমদুনতা লৈরি অদুগা মসিবু ইহান হান্না ইখিবা মতমদুদা ওইখিবদুগা হৌজিক্কী মতমগসু চাশিন্নরি। মসিনা হেীখিবা চহী ২০০০ অসিগী মনুংসিদা মশীং থিঙমদ্রবা মীওই কয়াগী পূনসি অমসুং নাৎশিংগী মশক হোংহনখিবা লাইরিক অমা ওইদুনা লাকলি। মসিবু য়াদবশিংনা ফনা কন্না হোৎনদুনা মসিবু য়ৈখায়বা, মাঙনবা, নত্রগা চৎনদনবা তৌরকখ্রবসু, বাইবল য়ৈখাই থিনগাই মতুংদসু মমাংদা ওইরমবা অদুগুমনা অদুম্মক মপাংগল কল্লি, অদুম্মক চুমলি, অমদি অদুম্মক মতমসিগা চুশিন্নরি। মসিবু মোৎহলদুনা মাঙননবা, নত্রগা মুৎখিনবা ফনমক তৌরকখিবা লৈদুনসু মসিনা করিমত্ত লেঙদনা মশা চেকশিন্না লৈরিবা মতৌ অসি উরুরগা, বাইবল তশেংনমক ঈপূরোইগী ৱাহৈমকনি অমদি মহাক্না মহৌশারোলগী মথক্তা মসিবু ঙাক শেনদুনা থমই হায়বসি ময়েক শেংলবা অচুম্বা ৱাফম ওইরি। বাইবলগী মাইয়োক্তা কয়ারক লান্দারকখ্রবসু, মতম পূম্নমক্তা মসি হোংদনা অদুম্মক লৈ অদুগা শোকহনবসু ঙমদে। পূম্নমকসিগী মথক্তা, যীশুনা হায়বীরমই, “লাইরৈপাক অমসুং মালেম মুৎখিবা য়াই, অদুবু ঐহাক্কী ৱাহৈশিংদি মুৎপা লৈরোই” (মার্ক্ ১৩:৩১)। খুদমচাংদম অসি কনাগুম্বা অমনা য়েংলবা মতুংদা শোয়দনমক্কী, হোয় বাইবল অসি তশেংনমক্কী ঈপূরোইগী ৱাহৈমক্নি হায়না চিংনবা লৈতনা হায়গনি।
বাইবল তশেংনমক্কী ঈপূরোয়গী ৱাহৈমকলা?


text:
যীশু খৃষ্টগী ঈশ্বর? যিশু কি কখনও নিজেকে ঈশ্বর বলে দাবী করেছিলেন?
ৱাহং: যীশু খৃষ্টগী ঈশ্বর? যিশু কি কখনও নিজেকে ঈশ্বর বলে দাবী করেছিলেন?
পাওখুম: রোমীয়গী অরান খুবম লম্বেলগী অহান্বা ৱাহৈ পরেংদি অসিনি, “মরমদি পুম্নমক পাপ তৌবা মরমনা, ঈপুরোয়গী মতিক মঙাল ফংনদ্রে।” ঐখোয় পুম্নমক পাপ তৌই। জনি 10:30 ঐখোয় পুম্নমক ঈপুরোয়না য়নিংদবা থবকশিং তৌই। লাঞ্জদবা কনামত্তা লৈতে। ঐখোয়গী পুন্সিদা পাপপু করি ওইনা উবা হায়বসিগী মপুং ফারবা শকফম অমা উৎলি। রোমীয়গী অরান খুবম লম্বেল হায়বসিগী অনীশুবা পুয়া, জনি 10:30 না, পাপতগী ওইরকপশিং ঐখোয়দা তম্বী-“মরমদি পাপ তৌরুবগী মমলদি শিবনি; অদুবু ঈপুরোয়গী খুদোলদি ঐখোয়গী ইবুঙো যীশু খৃষ্টগী মতেংদগী ফংবা লোমনাইদবা পুন্সি অসিনি।” জনি 10:30 ঐখোয়না পাপ তৌরুবগী ফংলকপা চৈরাকতি শিবনি। হকচাংনা শিখিবা অসিখক্তা নত্তে, হায়বদি মতমপুম্বগী ওইনা শিখিবা অসিনি! ঈপুরোয়গী ৱাশক ঐখোয়গীদমক লৈরে, “মরমদি ঐনা থাজৈ, হায়বদি, শিবনা ওইরবসু হিংবনা ওইরবসু, লাইরৈপাক্কী পাওপুবশিংনা ওইরবসু, অঙম্বশিংনা ওইরবসু, হৌজিক্কীনা ওইরবসু, কোন্নগীনা ওইরবসু, পাঙ্গনবশিংনা ওইরবসু, অৱাংবনা ওইরবসু, অরুবনা ওইরবসু, কনাগুম্বা অতোপ্পা লেঙলি পাল্লিবনা ওইরবসু, ঐখোয়গী ইবুঙো খৃষ্ট যীশুদা য়াওরিবা ঈপুরোয়গী নুংশিবা অদুদগী ঐখোয়বু খাইদোকহনবা ঙমলরোই (লিভিক্টাস 24:15).
রোমীয়গী অরান খুবম লম্বেলগী অহুমশুবা ৱাহৈ পরেংদি জনি1:1,14 অসিদা খোমজিল্লগা থাদোরকলিবা অসিনি, “অদুবু ঈপুরোয়গী খুদোলদি ঐখোয়গী ইবুঙো যীশু খৃষ্টগী মতেংদগী ফংবা লোমনাইদবা পুন্সি অসিনি।” অ্যাক্ট 20:28 না লাওথোকলি, “অদুবু ঈপুরোয়না মহাক মশাগী নুংশিবা ঐখোয়দা প্রমান তৌদুনা উৎলি, অদু ফাওবদা ঐখোয় পাপচেনবা ওইদুনা লৈরি, খৃস্টনা ঐখোয়গীদমক শিবিখি।” যীশু খৃস্টনা ঐখোয়গীদমক শিবিখি! অ্যাক্ট 20:28 যীশুনা শিবিখিবা অসিনা ঐখোয়গী পাপকী মমল পিখি ঐখোয়গী পাপকী মমল ওইনা!
যিশুর শিষ্য থমাস, যিশুর সম্বন্ধে প্রচার করেছিলেন, “প্রভু এবং আমার ঈশ্বর” বলেন (জন 20:28)। যিশু তাঁকে সংশোধন করেন নি। তিতাস 2:13 আমাদেরকে আমাদের ঈশ্বর এবং পরিত্রাতা – যিশুখ্রিষ্টের আগমনের জন্য অপেক্ষা করতে উৎসাহিত করেন(2 পিটার 1:1 দেখুন)। হিব্রুস 1:8 এ ফাদার যিশুর সম্বন্ধে প্রচার করেছিলেন, “কিন্তু পুত্র সর্ম্পকে তিনি বলেন, “হে ঈশ্বর , আপনার সিংহাসন অনন্তকাল ধরে চিরস্থায়ী হবে, এবং ন্যয়পরায়ণতা আপনার রাজ্যের রাজদন্ড হবে”।
অরান খুবম লম্বেলগী অরোয়বা রেভেলেসান 19:10 রোমীয়গী মতাংদি অরান খুবমগী মহৈশিং অদুনি। (ম্যাথিউ 2:11, 14:33, 28:9, 17; লিউক 24:52; জনি 9:38) অসিদা অঙকপা ফংলবা পাওজেল অসিমক য়াওরি, “মরম অদুনা, থাজবনা চুমথোকমিন্নরবনিনা ঐখোয়না ঐখোয়গী ইবুঙো যীশু খৃষ্টগী মপান্না ঈপুরোয়গা ঈংথনা লৈরসি।” যীশু খৃষ্টগী মপান্না ঐখোয়না ঈংথবগী মরী অমা ঈপুরোয়গা থম্বা ঙমগনি।
রোমীয়গী অরান খুবম লম্বেলদা অদোম চৎপা পাম্বিব্রা? পামলবদি, অশেম্বা লাইশোল অমা মসিদা লৈজরে। নিংশিংবীয়ু, লাইশোন অসি নত্রগা অতোপ্পা লাইশোন অমা হায়বনা (1 জনি 2:2) অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উৎপা ওইনা মহাক্কী মফমদা হায়জনবগী ইচম চম্বা মওং অমনি। 2 করিয়ান্থিয়ানস 5:21 ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক’’।
যীশু খৃষ্টগী ঈশ্বর? যিশু কি কখনও নিজেকে ঈশ্বর বলে দাবী করেছিলেন?


text:
পাপচেনবগী হায়জবা হায়বসি করিনো?
ৱাহং: পাপচেনবগী হায়জবা হায়বসি করিনো?
পাওখুম: পাপচেনবগী হায়জবা হায়বসি মীওই অমনা ঐখোয় পাপচেনবা অমা ঐরে খঙলকপদগী লানবিহৈবা মপু অমা মথৌ তারে খঙলকপদগী হায়জবা অদুবুনি। পাপচেনবগী হায়জবা অমা পাঙথোকপনা মসিনা ফংনিংলিবা অমত্তা ফংবা ঙমলোই। পাপচেনবগী হায়জবা হায়বসি ঐখোয়গী পাপচেনবা মতৌ অমসুং অরান খুবমগীদমক মথৌ তাবগী মতাঙদা মীওই অমনা খঙলিবা, উরিবা, অমদি থাজরিবা মসিদা মপুং ফান য়াওহল্লবা অদুদতা মহৈ লোক্কনি।
পাপচেনবগী হায়জবা হায়বসিগী অহানবা মতাংদি ঐখোয় পুম্নমক পাপচেনবা ঙাক্তনি হায়না খঙমিন্নবসিনি। রোমীয় 3:10 না লাওথোক্লি, “মসি ইদুনা লৈরবনি, অচুম্বতা তৌবা কনামত্তা লৈতে, লৈতে, অমা ফাওবা লৈতে।” বাইবলনা ঐখোয় পুম্নমক অরানবা তৌই হায়না ময়েক শেংনা হায়। ঐখোয় পূম্বা ঈপুরোয়দগী থৌজাল অমসুং ঙাকপীবা পাম্বা পাপচেনবা ঙাক্তনি (তিতা 3:5-7)। ঐখোয়গী পাপনা, ঐখোয় মতমচুপ্পগী ঐনা ফংগদবা চৈরাক ফংফম থোকপনি (মাথি 25:46)। পাপচেনবগী হায়জবা হায়বসি অচুম অরান ৱায়েল তৌবগী মহুত্তা থৌজাল পীবীনবা হায়জবা অমনি। মসি অশাওবগী মহুত্তা থৌজাল পীবীনবা হায়জবা অমনি।
পাপচেনবগী হায়জবা হায়বসিগী অনীশুবা মতাঙদি ঐখোয়গী মাঙখিবা অমসুং পাপকী মশক ওইবা থবক মেনখতনবা হায়দুনা ঈপুরোয়না তৌখিবা থবক অদু মশক খঙবনি (যোহন 1:1,14)। যীশুনা ঈপুরোয়গী অচুম্বগী মরমদা ঐখোয়দা তম্বীরম্বগা লোয়ননা চপ চান চুম্বা অমসুং পাপ চেন্দবা পুন্সি অমদা হিংবিরমই (যোহন 8:46; 2 কোরিন্থীয় 5:21)। অদুদগীদি ঐখোয়গী মহুততা ক্রোস মথক্তা শিবিখি, ঐখোয়না ফংগদবা চৈরাক মহাক্না ফংখি (রোমীয় 5:8)। যীশুনা পাপ, অশিবা, অমসুং নোরোক মায়থীবা পীবা ঙমলে উতনবা শিরুরগা হিংগতলকখি (কোলো 2:15; 1 কোরিন্থীয় পন্দুপ 15)। মসি পুম্নমকসিনা মরম ঐদুনা, ঐখোয়গী থাজবা যীশু খৃস্টদা লৈরগদি- ঐখোয়গী পাপশিং কোকপিদুনা লাইরৈপাক্তা লোমনাইদবা য়ুম অমা পীনবিগনি। ঐখোয়না হেক তৌগদবা হায়ববু মহাক্না ঐখোয়গী মহুত শিন্দুনা শিবিখিবগা লোয়ননা শিরুবদগী হিংগতলকখি (রোমীয় 10:9-10)। এফিসিয়া 2:8 না অসুম্না লাওথোক্লি, “ঐখোয়বু লানবীরিবসি ইবুঙো মহাক্কী থৌজালননি, নিংজবগী মতেঙনা- হায়বদি ঐখোয় ইশাদগী নত্তে, ঈপুরোয়গী খুদোলদগীনি।“
অদোমনা ঈপুরোয়গা চুমথোকমিন্নবা পামলবদি, অশেম্বা লাইশোল অমা লৈ। নিংশিংবীয়ু, লাইশোল অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
পাপচেনবগী হায়জবা হায়বসি করিনো?